CELEX: 52012PC0465
Language: sk
Date: 2012-08-29
Title: Zmenený a doplnený návrh NARIADENIE EURÓPSKEHO PARLAMENTU A RADY, ktorým sa ustanovuje akčný program pre dane v Európskej únii na obdobie rokov 2014 – 2020 (Fiscalis 2020) a ktorým sa zrušuje rozhodnutie č. 1482/2007/ES

|
			
		
		
		52012PC0465
		
			Zmenený a doplnený návrh NARIADENIE EURÓPSKEHO PARLAMENTU A RADY, ktorým sa ustanovuje akčný program pre dane v Európskej únii na obdobie rokov 2014 – 2020 (Fiscalis 2020) a ktorým sa zrušuje rozhodnutie č. 1482/2007/ES /* COM/2012/0465 final - 2011/0341/b (COD) */
			
				
		
		
			
			   	DÔVODOVÁ SPRÁVA
1.           KONTEXT NÁVRHU
Dňa 29. júna 2011 Komisia prijala návrh
ďalšieho viacročného finančného rámca na obdobie rokov 2014 – 2020[1]: rozpočet na vykonávanie
stratégie Európa 2020, v rámci ktorej sa okrem iného navrhuje nový program
Fiscalis 2020. Týmto programom sa prispeje k vykonávaniu stratégie Európa 2020
na zabezpečenie inteligentného, udržateľného a inkluzívneho
rastu[2]
posilňovaním fungovania daňových systémov v členských štátoch a
jednotného trhu Únie. Uľahčovaním rozvoja vnútroštátnych daňových
správ smerom k elektronickým daňovým správam sa bude novým programom
takisto prispievať k vytvoreniu jednotného digitálneho trhu
(„Digitálna agenda pre Európu“).
Hladké fungovanie daňových systémov
na vnútornom trhu závisí od účinného a efektívneho spracovávania
cezhraničných transakcií vnútroštátnymi daňovými správami, od
prevencie a boja proti daňovým podvodom a od ochrany
daňových príjmov. Z toho vyplýva výmena veľkého množstva
informácií medzi daňovými správami, ale aj zefektívňovanie práce
daňových správ a zároveň aj znižovanie administratívnej, ekonomickej
a časovej záťaže pre daňovníkov, ktorí sa zapájajú do
cezhraničných činností. Toto sa dá dosiahnuť len na základe
spolupráce medzi daňovými správami členských štátov a tretími
stranami. Vzhľadom na rastúcu globalizáciu by efektívny boj proti podvodom
mal rovnako mať medzinárodný rozmer. Program bude preto podporovať aj
výmenu informácií s nečlenskými štátmi v rámci medzinárodných dohôd
uzavretých s dotknutými nečlenskými štátmi.
Navrhovaný program podporí spoluprácu
najmä medzi daňovými orgánmi a prípadne ďalšími
dotknutými stranami. Je to nástupnícky program programu Fiscalis 2013,
ktorý sa skončí 31. decembra 2013. Navrhovaný program Fiscalis 2020
podporí daňovú spoluprácu v Únii, ktorá sa sústreďuje okolo
vytvárania sietí a budovania kompetencií na jednej strane a budovania
kapacít v oblasti IT na druhej strane. Prvé zoskupenie umožňuje
výmenu osvedčených postupov a znalostí o pracovných postupoch medzi
členskými štátmi a ďalšími krajinami, ktoré sa na programe
zúčastňujú. V rámci druhej oblasti sa prostredníctvom programu
umožňuje financovanie vhodnej infraštruktúry a systémov IT, ktoré
dovoľujú daňovým správam v Únii, aby sa z nich stali plnohodnotné
elektronické správy. Hlavná pridaná hodnota programu sa vytvára
posilňovaním kapacity členských štátov v oblasti boja proti
podvodom a prípadne získavaním prostriedkov pri súčasnom znižovaní
nákladov na vývoj nástrojov na tieto účely.
2.           VÝSLEDKY KONZULTÁCIÍ SO ZAINTERESOVANÝMI
STRANAMI A POSÚDENÍ VPLYVU
2.1.        Konzultácie a expertíza
V kontexte strednodobého hodnotenia
programu Fiscalis 2013[3]
analyzoval dodávateľ účinnosť, efektívnosť, význam
a pridanú hodnotu programu. Použité boli údaje z monitorovania
dostupné z rôznych činností.
Ďalší dodávateľ uskutočnil
štúdiu rámca budúceho programu Fiscalis, ktorý prichádza do úvahy[4] vrátane rozsiahlej analýzy
budúcich výziev a štrukturálnych problémov daňových systémov na vnútornom
trhu. Zistenia tejto štúdie boli prebrané so zástupcami zúčastnených
krajín na pracovnom seminári zorganizovanom v júni 2011. Pri príprave
tohto pracovného seminára bol na jar 2011 zorganizovaný na stretnutí
príslušného výboru programu[5]
okrúhly stôl, pri ktorom boli zúčastnené krajiny požiadané, aby
určili hlavné silné stránky programu a spôsoby, ako by sa
efektívnosť programu mohla zlepšiť. 
Berúc do úvahy dôležitosť činností,
ktoré súvisia s výmenou informácií, bola uskutočnená samostatná
štúdia o budúcej stratégii vykonávania výmeny informácií. Táto štúdia bola
prezentovaná v júni 2011 na pracovnom seminári určenom vedúcim
pracovníkom daňových správ v oblasti informácií.
Bolo pripravené posúdenie vplyvu, v ktorom sa
analyzovalo pokračovanie programu Fiscalis, a výbor pre posudzovanie
vplyvu ho schválil 22. septembra 2011. 
Pri vývoji návrhu budúceho programu boli
zohľadnené odporúčania týkajúce sa návrhu programu
a ďalších zlepšení v programe. Ciele programu kladú napríklad
väčší dôraz na zníženie administratívnej záťaže pre daňové
správy a daňovníkov, zlepšovanie spolupráce s tretími
krajinami a tretími stranami a takisto na posilnenie boja proti
daňovým podvodom. Okrem toho návrh programu zahŕňa nové nástroje
riešenia nových výziev, najmä nové druhy spoločných akcií, zlepšenie
dostupnosti výsledkov činností programu využívajúc výhodu online metód
spolupráce a vymedzenie rámca pre lepšie monitorovanie výsledkov programu.

2.2.        Posúdenie vplyvu
Vzhľadom na celkový politický kontext
a problémy, ktoré stoja pred oblasťou daní v nasledujúcom
desaťročí, bolo zanalyzovaných niekoľko možností politiky
a porovnaných v posúdení vplyvu tvoriacom prílohu k súčasnému
programu. 
(1)                   
Základný scenár:
pokračovanie programu so súčasnými cieľmi a návrhom. 
(2)                   
Nepokračovanie programu: program by nepokračoval a financovanie EÚ sa už nebude
poskytovať na nástroje IT, spoločné akcie alebo aktivity odbornej
prípravy podporujúce spoluprácu v daňovej oblasti.
(3)                   
Aktualizácia základného scenára: Táto možnosť by zahŕňala základný scenár, v ktorom by
sa ciele prispôsobovali výzvam v budúcnosti. Viacej sa zameriava na boj
proti daňovým podvodom, vyhýbanie sa daňovej povinnosti a daňové
úniky, na vytvorenie efektívnejšej daňovej správy, venuje sa veľkej
administratívnej záťaži pre daňovníkov a daňové správy
a zohľadňuje spoluprácu s tretími krajinami a tretími
stranami. 
(4)                   
Aktualizácia a stanovenie nových politík: Okrem riešenia problémov opísaných v možnosti „aktualizácia
základného scenára“ by táto možnosť politiky ponúkla prostriedky na
rozšírenie spolupráce v nových oblastiach, ktoré možno vyplynú
z vývoja politiky, a predovšetkým umožní programu, aby mal
prostriedky na uľahčenie koherentného uplatňovania
a vykonávania týchto nových právnych predpisov, a vykonávať
súvisiacu výmenu informácií a administratívnu spoluprácu. 
V posúdení vplyvu sa uprednostňuje
možnosť 3 „Aktualizácia základného scenára“. Je v súlade s návrhom
nového rozpočtu pre stratégiu Európa 2020 a najlepšie zabodovala
v oblasti prijateľnosti členskými štátmi.
3.           PRÁVNE PRVKY NÁVRHU
3.1.        Právny základ
Navrhovaný program Fiscalis 2020 poskytuje
mechanizmy, prostriedky, ako aj potrebné financovanie s cieľom
zlepšiť spoluprácu medzi daňovými správami. Navrhovaný program
zahŕňa okrem iného spoločné akcie, ako napr. semináre, pracovné
semináre, odbornú prípravu, multilaterálne kontroly, vytvorenie odborných tímov
atď., na ktorých sa môžu na dobrovoľnom základe zúčastniť
členské štáty a ich úradníci. Celkovým cieľom týchto spoločných
akcií je posilniť administratívnu spoluprácu a zlepšiť
administratívnu kapacitu členských štátov v daňovej oblasti, čo
odôvodňuje použitie článku 197 ZFEÚ. 
Dôležitá časť programu Fiscalis 2020
sa týka podpory výmeny informácií medzi členskými štátmi v rámci
administratívnej spolupráce v daňovej oblasti v Európskej únii.
Príslušnými právnymi predpismi Únie pre administratívnu spoluprácu sa
ustanovuje používanie európskych informačných systémov členskými
štátmi. V súčasnom programe sa stanovuje, že Komisia spoločne so
zúčastnenými krajinami zabezpečia, aby sa tieto systémy vyvíjali,
boli v prevádzke a primerane sa udržiavali. V tejto súvislosti sa predpokladá
budovanie kapacity IT zo strany Únie prostredníctvom vývoja, údržby,
prevádzkovania a kontroly kvality komponentov Únie uvedených systémov. Tieto
jednotlivé komponenty budú členské štáty používať miesto rôznych
odlišných nástrojov. Bude sa takisto koordinovať zriaďovanie a
fungovanie komponentov Únie a iných komponentov systémov s cieľom
zabezpečiť ich prevádzkyschopnosť, prepojenosť a sústavné
zlepšovanie. Tieto aspekty budovania kapacity v oblasti IT odôvodňujú,
prečo tento program vychádza aj z článku 114 ZFEÚ. 
Vzhľadom na rastúcu globalizáciu je na
efektívny boj proti daňovým podvodom nevyhnutná administratívna spolupráca
s rozvinutými tretími krajinami. Na zjednodušenie a uľahčenie
technickej spolupráce medzi týmito krajinami a členskými štátmi a na
zlepšenie bezpečnosti súčasnej výmeny citlivých informácií v kontexte
dvojstranných daňových dohôd by Únia mala uzavrieť dohody s
rozvinutými tretími krajinami, aby tieto krajiny mohli využívať komponenty
Únie európskych informačných systémov. Z tohto dôvodu sa ako
dodatočný právny základ použil článok 212 ZFEÚ.
3.2.        Subsidiarita
a proporcionalita
Akcia skôr na úrovni Únie než na vnútroštátnej
úrovni je potrebná z týchto dôvodov:
·       
Je nepostačujúce prijímať daňové
právne predpisy na európskej úrovni a považovať za samozrejmé, že ich
vykonávanie bude prebiehať hladko, a ak nie, tak postačí konanie
o nesplnení povinností. Na efektívne vykonávanie daňových predpisov
EÚ a vnútroštátnych daňových zákonov je potrebná spolupráca
a koordinácia na európskej úrovni. 
·       
Zistené problémy nemožno riešiť, ak sa
členské štáty nebudú pozerať za hranice svojho administratívneho
územia a nebudú intenzívne spolupracovať so svojimi 26 náprotivkami. Bez
intenzívnej spolupráce a koordinácie medzi členskými štátmi by sa
nekalá daňová súťaž a využívanie najvýhodnejších daní zvýšili,
pričom by podvodníci zneužívali nedostatočnú spoluprácu medzi
vnútroštátnymi orgánmi. Program Fiscalis 2020, ktorý bude vykonávať
Komisia, ponúka členským štátom rámec Únie na rozvoj týchto činností
spolupráce, čo je nákladovo efektívnejšie, než keby si každý členský
štát vytvoril svoj vlastný rámec spolupráce na dvojstrannej alebo mnohostrannej
úrovni.
·       
Program Fiscalis 2020 takisto podporuje vysoko
zabezpečenú špecializovanú komunikačnú sieť, ktorá umožňuje
výmenu informácií v rámci administratívnej spolupráce, a to v prípade priameho
aj nepriameho zdaňovania. Program ako taký prepája vnútroštátne
daňové správy do približne 5 000[6]
miest spojenia. Táto spoločná sieť IT zabezpečuje, že sa každá
vnútroštátna správa potrebuje spojiť s touto spoločnou
infraštruktúrou len jedenkrát, aby bola schopná vymieňať si
akýkoľvek druh informácií. Ak by takáto infraštruktúra nebola dostupná,
členské štáty by sa museli pripojiť 26-krát do vnútroštátnych systémov
každého ďalšieho členského štátu.
Komisia na účely vykonávania tohto
programu podľa článku 17 Zmluvy o Európskej únii vykonáva
koordinačnú, výkonnú a riadiacu funkciu, ako je ustanovené
v zmluvách. Program Fiscalis 2020 je z tohto dôvodu v súlade so zásadami
subsidiarity a proporcionality (ako sa uvádza v čl. 5 Zmluvy
o Európskej únii).
3.3.        Nástroj
V súlade so záverom príslušného posúdenia
vplyvu je zásah EÚ pomocou programu financovania náležitý. Berúc do
úvahy pozitívnu spätnú väzbu vyplývajúcu zo strednodobého hodnotenia programu
Fiscalis 2013 Komisia navrhuje nástupnícky program Fiscalis 2020.
V súlade s legislatívnou politikou Komisie,
ktorá bola prijatá v súvislosti s viacročným finančným rámcom, sa
nástupnícky program financovania navrhuje ako nariadenie. 
4.           VPLYV NA ROZPOČET
Načasovanie revízie programov
financovania Európskou úniou je spojené s návrhom nového viacročného
finančného rámca v znení zmien a doplnení zo 6. júla 2012[7]. V súlade s týmto
návrhom toto nariadenie o programe Fiscalis 2020 zahŕňa
rozpočtový rámec vo výške 234 370 000 EUR (v bežných cenách) na
obdobie rokov 2014 – 2020.
Program Fiscalis 2020 sa bude vykonávať
prostredníctvom priameho centrálneho režimu riadenia a metódou založenou
na prioritách. Spoločne so zainteresovanými stranami sa zavedú pracovné
programy, v ktorých sa stanovia priority na konkrétne obdobie.
5.           VOLITEĽNÉ PRVKY
5.1.        Poznámky ku konkrétnym
právnym ustanoveniam
5.1.1.     Kapitola I: Všeobecné
ustanovenia
Rozsah pôsobnosti
programu bol uvedený do súladu so súčasným daňovým právnym predpisom
Únie, čo znamená, že nebude zahŕňať len DPH, spotrebné dane
a dane z príjmu a kapitálu, ale taktiež ďalšie dane, ktoré
sú predmetom daňových právnych predpisov EÚ.
Účasť na
programe Fiscalis 2020 bude umožnená členským štátom, kandidátskym
krajinám a potenciálnym kandidátskym krajinám. V súlade
s celkovou politikou Únie budú mať v tejto súvislosti krajiny
Európskej susedskej politiky taktiež možnosť zúčastniť sa na
tomto programe za určitých podmienok. A nakoniec, „externí odborníci“
by sa taktiež mohli podieľať na konkrétnych činnostiach (napr.
zástupcovia iných orgánov, obchodu, vnútroštátnych a medzinárodných
organizácií a prípadne ďalší odborníci), ak sa to bude vyžadovať
na realizáciu cieľov programu.
(a)         
Ciele programu Fiscalis
2020 sa zameriavajú na zistené problémy a očakávané problémy pre
daňovú politiku a orgány v Európe v nasledujúcom desaťročí.
Preklenovacím cieľom programu je posilnenie vnútorného trhu
prostredníctvom efektívnych a účinných daňových systémov.
S cieľom primerane reagovať na budúce výzvy v daňovej
oblasti v Únii boli pre tento program definované tieto konkrétne ciele:
zlepšiť fungovanie daňových systémov, predovšetkým prostredníctvom
spolupráce medzi zúčastnenými krajinami, ich daňovými orgánmi, ich
úradníkmi a externými odborníkmi. Priority programu sú tieto:
podporovať prípravu, jednotné uplatňovanie a účinné
vykonávanie zákonov Únie v daňovej oblasti;
(b)         
bojovať proti daňovým podvodom,
daňovým únikom a vyhýbaniu sa daňovej povinnosti, predovšetkým
posilnením účinnej a efektívnej administratívnej spolupráce a výmeny
informácií; 
(c)         
prispieť k zníženiu administratívnej
záťaže pre daňové správy a nákladov na dodržiavanie predpisov pre
daňovníkov;
(d)         
vytvoriť efektívnejšiu daňovú správu,
predovšetkým čo sa týka daňovej disciplíny a administratívnej
kapacity daňových správ;
(e)         
posilniť jednotné uplatňovanie a
vykonávanie daňovej politiky Únie;
(f)           
posilniť spoluprácu s medzinárodnými
organizáciami, inými vládnymi orgánmi, tretími krajinami, hospodárskymi
subjektmi a ich organizáciami na účely boja proti daňovým podvodom,
daňovým únikom a vyhýbaniu sa daňovej povinnosti, a to predovšetkým
posilnením účinnej a efektívnej administratívnej spolupráce a výmeny
informácií, zlepšením daňovej disciplíny a posilnením daňovej správy.
Zriadením Európskej služby pre vonkajšiu
činnosť pod vedením vysokého predstaviteľa/podpredsedu sa
uľahčí naplnenie cieľa, ktorým je dosiahnutie väčšej
súdržnosti a koordinácie v rokovaniach EÚ s partnerskými krajinami EÚ, ktoré si
vyžadujú medzinárodnú spoluprácu.
5.1.2.     Kapitola II: Oprávnené akcie
Typy akcií, ktoré
sa považujú za oprávnené na financovanie prostredníctvom programu, sú podobné
tým v súčasnom programe, menovite:
·                        
spoločné akcie, ktoré majú za cieľ výmenu
poznatkov a osvedčených postupov medzi daňovými úradníkmi
zúčastnených krajín,
·                        
európske informačné systémy (EIS)[8] uľahčujúce výmenu
informácií a prístup k spoločným údajom,
·                        
činnosti zamerané na odbornú prípravu, ktoré
vedú k zlepšovaniu odbornej spôsobilosti daňových úradníkov v celej
Európe.
Zaviedli sa úpravy v určitých kategóriách
akcií.
·                        
Program Fiscalis 2020 bude zahŕňať
niektoré nové nástroje pre spoločné akcie: 
·              
Odborné tímy sú
štruktúrované formy spolupráce, ktoré zhromažďujú odborné znalosti a/alebo
sa venujú konkrétnym operačným činnostiam. Možno ich vytvoriť so
stálym alebo nestálym charakterom a mohli by dostávať podporu
napríklad vo forme online služieb spolupráce, administratívnej pomoci,
infraštruktúr a zariadení, ktoré podporujú realizáciu a úspech akcie.
·              
Akcie na budovanie kapacity verejnej správy podporia daňové orgány čeliace špecifickým problémom, nech
sú to nedostatočné znalosti, expertíza, organizačné alebo
akékoľvek iné nedostatky, ktoré sa dajú vyriešiť prostredníctvom
podporných činností „šitých na mieru“, ktoré poskytnú partnerské krajiny
a/alebo úradníci Komisie.
·                        
Čo sa týka európskych informačných
systémov, nový program definuje „komponenty Únie“ ako IT aktíva a služby
týkajúce sa niektorých alebo všetkých členských štátov, ktoré Komisia
vlastní alebo nadobudla. Tieto komponenty Únie sú opísané v bode 2 prílohy
navrhovaného právneho aktu. „Vnútroštátne komponenty“ sú všetky komponenty,
ktoré nie sú „komponentmi Únie“. Vyvíjajú, zavádzajú a prevádzkujú
ich členské štáty, a preto sú predmetom financovania
a zodpovednosti členských štátov. 
Nové vymedzenie komponentov Únie by sa malo
vnímať na základe meniacich sa postupov vývoja systémov IT.
V súčasnej dobe je každý členský štát zodpovedný za vykonávanie
svojich vnútroštátnych systémov podľa spoločných špecifikácií,
čo vedie k 27 vývojom každého systému, 27 obchodným rozhraniam, 27
harmonogramom vývoja, 27 súborom problémov súvisiacich s projektom alebo
prevádzkou a pod. Obzvlášť na základe hospodárskej a finančnej
krízy uvažuje Komisia, že vývoj systémov IT by sa mal uskutočňovať
efektívnejšie.
Cieľom tohto vývoja je zlepšiť
konzistentnosť údajov a uplatňovanie pravidiel postupným
prechodom k zdieľanejšiemu vývoju IT (znalosti, údaje, komponenty
IT). Prinesie vylepšené metódy práce napríklad prostredníctvom modelovania
obchodných procesov, lepších špecifikácií kvality, ale aj vyššiu mieru
štandardizácie, napr. zosúladením rozhraní pre obchodníkov. Tento nový prístup
vo vzťahu ku komponentom Únie bude obmedzovať riziko odlišných plánov
vývoja a nasadenia. Taktiež poskytuje dodatočné prostriedky na
kontrolu finalizácie projektu, keďže spoločné plány zamedzujú tomu,
aby najpomalší člen vo vývojovom reťazci určoval vstup
celého projektu do fázy realizácie. 
EIS môžu byť takisto využité na podporu
výmeny informácií medzi nečlenskými krajinami EÚ a členskými štátmi v
rámci dvojstranných daňových dohôd.
5.1.3.     Kapitola IV: Vykonávanie
S cieľom zabezpečiť jednotné
podmienky vykonávania tohto nariadenia by sa mali na Komisiu preniesť
vykonávacie právomoci. Ročný pracovný program ako taký bude prijatý
v súlade s postupom preskúmania uvedeným v článku 5
nariadenia Európskeho parlamentu a Rady (EÚ) č. 182/2011 zo 16.
februára 2011, ktorým sa ustanovujú pravidlá a všeobecné zásady
mechanizmu, na základe ktorého členské štáty kontrolujú vykonávanie
vykonávacích právomocí Komisie[9].
5.2.        Zjednodušenie
5.2.1.     Ako návrh prispel
k zjednodušeniu?
(g)         
Súlad s nariadením o rozpočtových
pravidlách
Návrh programu je plne v súlade s nariadením
o rozpočtových pravidlách a jeho vykonávacími ustanoveniami.
Granty a verejné obstarávanie sú hlavnými finančnými nástrojmi na
realizáciu programu. Program zahŕňa opatrenia na zjednodušenie
predložené v návrhu Komisie na revíziu nariadenia o rozpočtových
pravidlách, predovšetkým používanie jednorazových platieb, paušálneho
financovania a jednotkových nákladov. Vzhľadom na dôležitosť
spracovávania nákladov na pobyt a cestovných nákladov platených v rámci
tohto programu program zavedie opatrenia na zjednodušenie, ktoré ponúka nové
nariadenie o rozpočtových pravidlách v tejto oblasti.
(h)         
Súlad programov Colníctvo a Fiscalis 2013 
Riadenie predchádzajúcich programov Colníctvo a
Fiscalis bolo úplne zladené na základe identických pravidiel verejného
obstarávania a grantových modelov, spoločných príručiek
o riadení a systémov založených na IT. Model riadenia
zahŕňa zrozumiteľné a jednoduché postupy organizovania
činností programu. Tímu Komisie pre riadenie programu pomáhajú tímy pre
riadenie programu v rôznych colných a daňových správach, ktoré
majú úlohu sprostredkovateľa a prvého kontaktného miesta pre
colných, resp. daňových úradníkov v členských štátoch. Model
riadenia umožňuje nasadenie činností, najviac do niekoľkých
týždňov, reagujúc pohotovo na nové vznikajúce potreby, zatiaľ čo
súčasne dohliada na súlad medzi jednotlivými činnosťami.
Členské štáty vyjadrili svoju spokojnosť s modelom riadenia programu
v strednodobom hodnotení[10].

Vzhľadom na toto úzke prepojenie oboch
programov a ďalej na cieľ návrhu viacročného finančného
rámca na obdobie rokov 2014 – 2020[11]
týkajúci sa zjednodušenia Komisia pôvodne navrhla jediný program FISCUS ako
nástupnícky program programov Colníctvo 2013 a Fiscalis 2013[12]. Vzhľadom na
jednomyseľnosť členských štátov v otázke rozdelenia navrhovaného
jediného programu navrhla Komisia zmenený a doplnený návrh zahŕňajúci
dva legislatívne texty, pre program Colníctvo 2020 a program Fiscalis 2020,
pričom si Komisia zachovala svoj postoj nerozdeliť tento program.
Napriek vytvoreniu týchto samostatných legislatívnych textov bude prioritou
Komisie aj naďalej zachovať tento súlad medzi oboma programami a vo
vhodných prípadoch bude tento súlad pri vykonávaní programov Colníctvo a
Fiscalis 2020 ďalej podporovať. 
(i)           
Bola v programe zohľadnená externalizáca?
Zvažovala sa možnosť vykonávať budúci
program prostredníctvom výkonnej agentúry. Agentúra by mohla byť
splnomocnená vykonávať úlohy, ako napríklad výber činností
v rámci programu, administratívna príprava a následná kontrola
činností, monitorovanie činností, grantov a verejného
obstarávania systémov IT. Takáto výkonná agentúra by však znamenala ďalšiu
vrstvu riadiacej štruktúry, zvýšili by sa náklady na koordináciu
a kontroly a pridaním nových administratívnych postupov by sa skomplikoval
a predĺžil rozhodovací proces. Zároveň by to malo nepriaznivý
vplyv na úroveň znalostí v rámci Komisie a zvýšilo by sa riziko
rozdrobenia obsahu oproti administratívnym aspektom. Táto možnosť by
nepriniesla očakávaný obchodný prínos a z tohto dôvodu bola
zamietnutá. 
V alternatívnom scenári sa taktiež uvažovalo
o presune všetkých relevantných činností IT na vnútroštátne správy
s výnimkou siete CCN/CSI a súvisiacich služieb. V tomto scenári
je veľmi vysoké riziko, že postupom času by bolo potrebné
zriadiť centrálnejšie riadiace štruktúry. Výsledný vplyv by bol podobný
účinkom nepokračovania programov, čo by ohrozilo
efektívnosť a účinnosť daňových správ a znížila
by sa schopnosť zamedzovať a odhaľovať podvody.
Vzhľadom na negatívne vplyvy na výsledky a výkon bol tento scenár
taktiež zamietnutý. 
(j)           
Používa tento program spoločné nástroje IT na
zníženie administratívnej záťaže pre príjemcov a dodávateľov?
Programy Colníctvo 2013 a Fiscalis 2013 už
používajú nástroje na zjednodušenie riadenia činností programov a
súvisiacich výdavkov prostredníctvom spoločného nástroja na podávanie
správ o aktivite (ART2). V tom sa bude pokračovať.
5.2.2.     Meranie výkonnosti návrhu
Výkonnosť programu sa bude merať
použitím koherentného súboru ukazovateľov výkonnosti, vplyvu, výsledkov a
výstupov prepojených so všeobecnými a konkrétnymi cieľmi a prioritami
programu, a ktoré vytvoria prepojenie s plánom riadenia Komisie. Podrobný
zoznam ukazovateľov vplyvu, výsledku a výstupu je dostupný
v posúdení vplyvu. Komisia určila pre niektoré výstupy programu
úlohy, ďalšie budú doplnené prostredníctvom činností v rámci
programu Fiscalis 2013. Úlohy všetkých výstupov určí Komisia pred
začiatkom programu Fiscalis 2020 a prednesie ich programovému výboru.
5.2.3.     Je návrh programu v súlade
s celkovou politikou Komisie? 
Tento program prispeje k cieľom stratégie
Európa 2020 posilnením jednotného trhu, zvýšením produktivity verejného sektora
a podporí sa ním technický pokrok a inovácie v štátnych
správach, ako aj podporovaním zamestnanosti. Podporia sa ním hlavné iniciatívy
Digitálnej agendy pre Európu[13],
hlavná iniciatíva Inovácia v Únii[14],
hlavná iniciatíva Program pre nové zručnosti a nové pracovné miesta[15] a hlavná iniciatíva
Priemyselná politika vo veku globalizácie[16].
Program takisto podporí Akt o jednotnom trhu[17].
Čo sa týka ochrany finančných záujmov Únie a členských
štátov, programom sa podporí spoločné úsilie v boji proti
daňovým podvodom.
2011/0341/b (COD)
Zmenený a doplnený návrh
NARIADENIE EURÓPSKEHO PARLAMENTU A RADY,
ktorým sa ustanovuje akčný program pre
dane v Európskej únii na obdobie rokov 2014 – 2020 (Fiscalis 2020)
a ktorým sa zrušuje rozhodnutie č. 1482/2007/ES 
EURÓPSKY PARLAMENT A RADA
EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej články 114, 197 a 212,
so zreteľom na návrh Európskej komisie,
po postúpení návrhu legislatívneho aktu národným
parlamentom,
so zreteľom na stanovisko Európskeho
hospodárskeho a sociálneho výboru[18],
konajúc v súlade s riadnym legislatívnym
postupom,
keďže:
(1)       Viacročný akčný
program pre dane, ktorý sa uplatňoval pred rokom 2014, významne prispel
k zjednodušeniu a zlepšeniu spolupráce medzi daňovými orgánmi
v rámci Únie. Daňové správy zúčastnených krajín uznali pridanú
hodnotu tohto programu[19].
Zistené problémy pre nasledujúce desaťročie nemožno riešiť, ak
sa členské štáty nebudú pozerať za hranice svojho administratívneho
územia a nebudú intenzívne spolupracovať so svojimi 26 náprotivkami.
Program Fiscalis 2020, ktorý bude vykonávať Komisia, ponúka členským
štátom rámec Únie na rozvoj týchto činností spolupráce, čo je
nákladovo efektívnejšie, než keby si každý členský štát vytvoril svoj
vlastný rámec spolupráce na dvojstrannej alebo mnohostrannej úrovni. Preto je
primerané, aby sa zabezpečilo pokračovanie tohto programu zavedením
nového programu v rovnakej oblasti.
(2)       Predpokladá sa, že
činnosti programu, t. j. európske informačné systémy, spoločné
akcie pre daňových úradníkov a spoločné iniciatívy odbornej
prípravy prispejú k realizácii stratégie Európa 2020 na zabezpečenie
inteligentného, udržateľného a inkluzívneho rastu[20]. Poskytnutím rámca pre
činnosti, ktorými sa usiluje o to, aby daňové orgány fungovali
efektívnejšie, prostredníctvom ktorých sa posilňuje
konkurencieschopnosť podnikov, podporuje zamestnanosť
a prispieva k ochrane finančných a ekonomických záujmov Únie,
sa programom aktívne posilní fungovanie daňových systémov na vnútornom
trhu.
(3)       Rozsah pôsobnosti programu
Fiscalis 2020 by sa mal zosúladiť so súčasnými potrebami, aby sa
umožnilo podporiť činnosti týkajúce sa všetkých daní harmonizovaných
na úrovni Únie a právnych predpisov Únie v oblasti daní. Tento program by preto
mal zahŕňať nielen dane harmonizované na úrovni Únie, ale aj
ďalšie dane, ktoré patria do rozsahu pôsobnosti daňových právnych
predpisov Únie v zmysle smernice Rady 2010/24/EÚ zo 16. marca 2010 o vzájomnej
pomoci pri vymáhaní pohľadávok vyplývajúcich z daní, poplatkov a
ďalších opatrení[21].

(4)       Na podporu procesu
pristúpenia a pridruženia tretích krajín by sa mala účasť na
programe otvoriť pristupujúcim a kandidátskym krajinám, ako aj
potenciálne kandidátskym krajinám a partnerským krajinám európskej
susedskej politiky[22]
za predpokladu splnenia určitých podmienok. Vzhľadom na zvyšujúcu sa
prepojenosť svetovej ekonomiky program naďalej poskytuje možnosť
zapojiť do určitých činností externých odborníkov, ako napríklad
zástupcov vládnych orgánov, hospodárske subjekty a ich organizácie alebo
zástupcov medzinárodných organizácií. 
(5)       V cieľoch programu sú
zohľadnené problémy a výzvy, ktoré sa identifikovali pre oblasť daní
pre nasledujúce desaťročie. Program by mal aj naďalej
zohrávať úlohu v kľúčových oblastiach, ako napríklad
jednotné vykonávanie právnych predpisov Únie, administratívna spolupráca,
ochrana finančných a ekonomických záujmov Únie a zvyšovanie
administratívnej kapacity daňových orgánov. Vzhľadom na dynamiku
problémov novo identifikovaných výziev by sa mal klásť dodatočný
dôraz na boj proti daňovým podvodom, zníženie administratívnej záťaže
a posilnenie spolupráce s tretími krajinami a stranami.
(6)       Nástroje programu, ktoré sa
používali pred rokom 2014, sa osvedčili ako primerané, a preto sa
ponechali. Vzhľadom na potrebu štruktúrovanejšej operačnej spolupráce
sa pridali dodatočné nástroje, a to konkrétne odborné tímy zložené
z odborníkov Únie a štátov, aby spoločne vykonávali úlohy
v konkrétnych oblastiach, a akcie na budovanie kapacít verejnej správy,
ktoré by mali poskytovať špecializovanú pomoc tým zúčastneným
krajinám, ktoré potrebujú budovať administratívnu kapacitu.
(7)       Európske informačné
systémy hrajú kľúčovú úlohu pri podpore daňových systémov v
rámci Únie, a preto by sa mali v rámci programu naďalej
financovať. Okrem toho by malo byť možné zahrnúť do programu
nové daňové informačné systémy, ktoré sa zaviedli podľa právnych
predpisov Únie. Európske informačné systémy by mali byť vo vhodných
prípadoch založené na modeloch zdieľaného vývoja a zdieľanej
architektúre IT.
(8)       Vzhľadom na rastúcu
globalizáciu by efektívny boj proti podvodom mal rovnako nadobudnúť
medzinárodný rozmer. Je preto vhodné Únii umožniť, aby uzatvárala dohody o
technickej spolupráci s rozvinutými tretími krajinami, aby sa týmto krajinám
umožnilo používať komponenty Únie európskych informačných systémov na
podporu bezpečnej výmeny informácií medzi nimi a členskými štátmi v
rámci dvojstranných daňových dohôd. 
(9)       Budovanie odbornej
spôsobilosti v podobe spoločnej odbornej prípravy by sa malo taktiež
realizovať prostredníctvom tohto programu. Daňoví úradníci si
potrebujú rozširovať a obnovovať svoje vedomosti
a požadované zručnosti, aby spĺňali požiadavky Únie.
Program by mal posilňovať odbornú spôsobilosť prostredníctvom
zvýšenej podpory odbornej prípravy, ktorá sa zameriava na daňových
úradníkov, ako aj na hospodárske subjekty. Na tento účel by sa mal
súčasný spoločný prístup Únie v rámci odbornej prípravy, ktorý
bol založený hlavne na centrálnom rozvoji elektronického vzdelávania,
rozvinúť do mnohostranného programu Únie na podporu odbornej prípravy.
(10)     Program by mal pokrývať
obdobie siedmych rokov, aby bolo jeho trvanie zosúladené s trvaním
viacročného finančného rámca stanoveným v nariadení Rady (EÚ) č.
xxx z xxx, ktorým sa ustanovuje viacročný finančný rámec na roky 2014
– 2020[23].
(11)     Po celú dobu trvania programu
by malo byť stanovené finančné krytie predstavujúce základný odkaz
pre rozpočtový orgán počas ročného rozpočtového postupu
v zmysle bodu [17] Medziinštitucionálnej dohody z XX/YY/201Z medzi
Európskym parlamentom, Radou a Komisiou o spolupráci v rozpočtových
otázkach a riadnom finančnom hospodárení.
(12)     V súlade so záväzkom Komisie
uvedeným v jej oznámení o preskúmaní rozpočtu z roku 2010[24], ktorý sa týka súdržnosti
a zjednodušenia programov financovania, by sa mali zdroje
zdieľať s ďalšími nástrojmi financovania Únie, ak predpokladané
činnosti programu sledujú ciele, ktoré sú spoločné pre rôzne nástroje
financovania, ale s výnimkou dvojitého financovania. 
(13)     Opatrenia potrebné na
finančné vykonávanie tohto nariadenia sa prijímajú v súlade
s nariadením Rady (ES, Euratom) č. xxx/20xx z xxx
o rozpočtových pravidlách, ktoré sa vzťahujú na všeobecný
rozpočet Európskych spoločenstiev, a v súlade s nariadením
Komisie (ES, Euratom) č. xxx/20xx z xxx, ktorým sa ustanovujú podrobné
pravidlá na vykonávanie nariadenia Rady (ES, Euratom) č. xxx/20xx z xxx (odkazy
na nové nariadenie o rozpočtových pravidlách a vykonávací akt
budú doplnené).
(14)     Finančné záujmy Únie by
sa mali ochraňovať prostredníctvom príslušných opatrení počas
celej doby výdavkového cyklu vrátane predchádzania, odhaľovania
a preskúmavania nezrovnalostí, spätného získavania stratených, neoprávnene
vyplatených alebo nesprávne použitých finančných prostriedkov,
a prípadne aj pokút.
(15)     S cieľom
zabezpečiť jednotné podmienky na vykonávanie tohto nariadenia by sa
Komisii mali udeliť vykonávacie právomoci v súvislosti s prípravou
ročných pracovných programov. Tieto
právomoci by Komisia mala uplatňovať v súlade s nariadením
Európskeho parlamentu a Rady (EÚ) č. 182/2011 zo 16. februára
2011, ktorým sa ustanovujú pravidlá a všeobecné zásady mechanizmu, na
základe ktorého členské štáty kontrolujú vykonávanie vykonávacích
právomocí Komisie[25].
(16)     Ciele opatrenia, ktoré sa má
prijať, menovite zavedenie viacročného programu na zlepšenie
fungovania daňových systémov na vnútornom trhu, sa nedajú v
dostatočnej miere dosiahnuť členskými štátmi. Keďže nemôžu
efektívne uskutočňovať spoluprácu a koordináciu potrebnú na
uskutočnenie týchto cieľov, Únia môže prijať opatrenia v súlade
so zásadou subsidiarity uvedenej v článku 5 Zmluvy o Európskej
únii a zaviesť viacročný program. V súlade so zásadou
proporcionality, stanovenou v uvedenom článku, toto nariadenie nepresahuje
rámec nevyhnutný na dosiahnutie týchto cieľov.
(17)     Pri vykonávaní programu by mal
Komisii pomáhať Výbor pre program Fiscalis 2020.

(18)     Spracúvanie osobných údajov
vykonávané v členských štátoch v súvislosti s týmto
nariadením a pod dohľadom príslušných orgánov členských štátov,
najmä verejných nezávislých orgánov určených členskými štátmi sa
riadi smernicou Európskeho Parlamentu a Rady 95/46 z 24. októbra 1995
o ochrane fyzických osôb pri spracovaní osobných údajov a voľnom
pohybe týchto údajov. Spracúvanie osobných údajov vykonávané Komisiou
v rámci tohto nariadenia a pod dohľadom európskeho dozorného
úradníka pre ochranu údajov sa riadi nariadením Európskeho parlamentu
a Rady (EÚ) č. 45/2001 z 18. decembra 2000 o ochrane
jednotlivcov so zreteľom na spracovanie osobných údajov inštitúciami
a orgánmi EÚ a o voľnom pohybe takýchto údajov.
Akákoľvek výmena alebo prenos informácií príslušnými orgánmi by mal
byť v súlade s pravidlami o prenose osobných údajov
podľa ustanovení smernice 95/46/ES a akákoľvek výmena alebo
prenos informácií, ktorú Komisia vykonáva, by mala byť v súlade
s pravidlami prenosu osobných údajov podľa ustanovení nariadenia (ES)
č. 45/2001.
(19)     Týmto nariadením by sa malo
nahradiť rozhodnutie Európskeho parlamentu a Rady č. 1482/2007/ES
z 11. decembra 2007, ktorým sa ustanovuje program Spoločenstva na
zlepšenie fungovania daňových systémov na vnútornom trhu (Fiscalis 2013)
a ktorým sa zrušuje rozhodnutie č. 225/2002/ES[26]. Uvedené rozhodnutie by sa
preto malo zrušiť,
PRIJALI TOTO NARIADENIE:
Kapitola I
Všeobecné ustanovenia
Článok 1
Predmet úpravy
1.           Týmto sa zriaďuje
viacročný akčný program „Fiscalis 2020“ (ďalej len „program“) na
zlepšenie fungovania daňových systémov na vnútornom trhu. 
2.           Program sa vzťahuje na
obdobie od 1. januára 2014 do 31. decembra 2020.
Článok 2
Vymedzenie pojmov
Na účely tohto nariadenia sa
uplatňujú tieto vymedzenia pojmov:
(1)         
„daňové orgány“ sú orgány zodpovedné za
uplatňovanie daňových predpisov;
(2)         
„externí odborníci“ sú:
(a)          
zástupcovia vládnych orgánov, a to aj z krajín,
ktoré sa na programe nezúčastňujú podľa článku 3 ods. 2
bodu 1 a článku 3 ods. 2 bodu 2; 
(b)         
hospodárske subjekty a ich organizácie;
(c)          
zástupcovia medzinárodných a iných príslušných
organizácií;
(3)         
„dane“ sú tieto dane: 
(a)          
daň z pridanej hodnoty podľa smernice
2006/112/ES[27];
(b)         
spotrebné dane z alkoholu podľa smernice 92/83/EHS[28];
(c)          
spotrebné dane z tabakových výrobkov
podľa smernice 2011/64/EÚ[29];
(d)         
dane z energetických výrobkov a elektriny
podľa smernice 2003/96/ES[30];
(e)          
ďalšie dane spadajúce do rozsahu pôsobnosti
článku 2 ods. 1 písm. a) smernice 2010/24/EÚ[31].
Článok 3
Účasť na programe
1.           Zúčastnenými krajinami
sú členské štáty a krajiny uvedené v ods. 2 za predpokladu
splnenia podmienok uvedených v uvedenom odseku.
2.           Účasť na programe
je otvorená ktorejkoľvek z týchto krajín:
(1)         
pristupujúce krajiny, kandidátske krajiny
a potenciálne kandidátske krajiny, ktoré využívajú predvstupovú stratégiu,
v súlade so všeobecnými zásadami a všeobecnými podmienkami účasti
týchto krajín na programoch Únie zavedených v príslušných rámcových
dohodách, v rozhodnutiach Asociačnej rady alebo v podobných dohodách;
(2)         
partnerské krajiny európskej susedskej politiky za
predpokladu, že tieto krajiny dosiahli dostatočnú úroveň aproximácie
príslušných právnych predpisov a administratívnych metód s právnymi
predpismi a administratívnymi metódami Únie. Dotknuté partnerské krajiny
sa zúčastňujú na programe v súlade s ustanoveniami, ktoré sa
s týmito krajinami stanovia po zavedení rámcových zmlúv o ich účasti
na programoch Únie.
Článok 4
Účasť na činnostiach programu
Externých odborníkov možno prizvať k
účasti na vybraných činnostiach organizovaných v rámci tohto programu
kedykoľvek, keď je to užitočné na dosiahnutie cieľov
uvedených v článku 5. Týchto odborníkov vyberá Komisia na základe ich
zručností, skúseností a znalostí, ktoré sa vzťahujú na konkrétne
činnosti. 
Článok 5
Všeobecný a konkrétny cieľ
1.           Všeobecným cieľom
programu je posilnenie vnútorného trhu prostredníctvom efektívnych a
účinných daňových systémov.
2.           Konkrétnym cieľom
programu je zlepšiť fungovanie daňových systémov, predovšetkým
prostredníctvom spolupráce medzi zúčastnenými krajinami, ich daňovými
orgánmi, ich úradníkmi a externými odborníkmi.
3.           Dosiahnutie týchto
cieľov sa meria na základe týchto ukazovateľov: 
(1)         
dostupnosť spoločnej komunikačnej
siete pre európske informačné systémy;
(2)         
spätná väzba od účastníkov akcií programu a
užívateľov programu.
Článok 6
Priority 
Priority programu sú tieto:
(a)         
podporovať prípravu, jednotné
uplatňovanie a účinné vykonávanie daňových právnych
predpisov Únie;
(b)         
bojovať proti daňovým podvodom,
daňovým únikom a vyhýbaniu sa daňovej povinnosti, predovšetkým
posilnením účinnej a efektívnej administratívnej spolupráce a výmeny
informácií; 
(c)         
prispieť k zníženiu administratívnej
záťaže pre daňové správy a nákladov daňovníkov na dodržiavanie
predpisov;
(d)         
vytvoriť efektívnejšiu daňovú správu,
predovšetkým čo sa týka daňovej disciplíny a administratívnej
kapacity daňových správ;
(e)         
posilniť jednotné uplatňovanie a
vykonávanie daňovej politiky Únie;
(f)           
posilniť spoluprácu s medzinárodnými
organizáciami, inými vládnymi orgánmi, tretími krajinami, hospodárskymi
subjektmi a ich organizáciami na účely boja proti daňovým podvodom,
daňovým únikom a vyhýbaniu sa daňovej povinnosti, a to predovšetkým
posilnením účinnej a efektívnej administratívnej spolupráce a výmeny
informácií, zlepšením daňovej disciplíny a posilnením daňovej správy.
Kapitola II
Oprávnené akcie
Článok 7
Oprávnené akcie
Program poskytne finančnú podporu v
súlade s podmienkami uvedenými v ročnom pracovnom programe
uvedenom v článku 14 pre tieto typy akcií:
(a)         
Spoločné akcie:
(1)         
semináre a pracovné semináre;
(2)         
projektové skupiny, ktoré sú spravidla zložené
z obmedzeného počtu krajín a činné počas vymedzeného
časového úseku, ktoré sledujú vopred vymedzený cieľ s presne
opísaným výsledkom;
(3)         
multilaterálne kontroly, spoločné audity a
ďalšie činnosti stanovené v právnych predpisoch Únie o
administratívnej spolupráci, ktoré sú organizované dvomi alebo viacerými
zúčastnenými krajinami vrátane aspoň jedného členského štátu,
s cieľom vykonať koordinovanú kontrolu daňovej povinnosti
jednej alebo viacerých súvisiacich zdaniteľných osôb;
(4)         
pracovné návštevy organizované zúčastnenými
krajinami alebo treťou krajinou s cieľom umožniť úradníkom
získať alebo zvýšiť svoju odbornú spôsobilosť alebo znalosti
v daňových záležitostiach; v prípade pracovných návštev
organizovaných v rámci tretích krajín patria medzi oprávnené náklady v rámci
programu len cestovné náklady a náklady na pobyt (ubytovanie a denné
diéty);
(5)         
odborné tímy, ktoré sú štruktúrovanými formami
spolupráce so stálym alebo nestálym charakterom, ktoré zhromažďujú odborné
znalosti na uskutočnenie úloh v konkrétnych oblastiach alebo
uskutočňujú operačné činnosti, prípadne s podporou služieb
online spolupráce, administratívnej pomoci, infraštruktúry a zariadení;
(6)         
budovanie kapacity verejnej správy a podporné
činnosti;
(7)         
štúdie;
(8)         
komunikačné projekty;
(9)         
akákoľvek iná činnosť podporujúca
všeobecné a konkrétne ciele uvedené v článku 5;
(b)         
budovanie kapacít IT: vývoj, údržba, prevádzkovanie
a kontrola kvality komponentov Únie európskych informačných systémov
uvedených v bode 1 prílohy a nových európskych informačných systémov
zriadených právnymi predpismi Únie;
(c)         
budovanie odbornej spôsobilosti: spoločné
činnosti v oblasti odbornej prípravy na podporu potrebných odborných
zručností a znalostí súvisiacich s daňovou oblasťou.
Článok 8
Osobitné vykonávacie ustanovenia pre spoločné akcie
1.           Zúčastnené krajiny
zabezpečia, aby boli pre účasť na spoločných akciách
menovaní úradníci s príslušným profilom a kvalifikáciou.
2.           Zúčastnené krajiny
prijmú potrebné opatrenia na vykonávanie spoločných akcií, najmä
prostredníctvom zvyšovania povedomia o týchto akciách
a prostredníctvom zabezpečenia optimálneho využitia vzniknutých
výstupov.
Článok 9
Osobitné vykonávacie ustanovenia 
pre európske informačné systémy
1.           Komisia a zúčastnené
krajiny zabezpečia, aby sa európske informačné systémy uvedené
v bode 1 prílohy vyvíjali, boli v prevádzke a primerane sa
udržiavali.
2.           Komisia koordinuje
v spolupráci so zúčastnenými krajinami tie aspekty zavedenia
a fungovania komponentov Únie a iných komponentov systémov
a infraštruktúry uvedených v bodoch 1 a 2 prílohy, ktoré sú potrebné
na zabezpečenie ich prevádzkyschopnosti, prepojenosti
a ustavičného zlepšovania.
3.           Na používanie komponentov Únie
európskych informačných systémov uvedených v bode 1 prílohy
nezúčastnenými krajinami sa vzťahujú dohody o technickej spolupráci s
týmito krajinami, ktoré sa majú uzavrieť v súlade s článkom 218 ZFEÚ.
Článok 10 
Osobitné vykonávacie ustanovenia pre spoločnú odbornú prípravu
1.           Zúčastnené krajiny v
prípade potreby začlenia do svojich vnútroštátnych programov odbornej
prípravy spoločne zostavený obsah odbornej prípravy vrátane modulov
elektronického vzdelávania, programov odbornej prípravy a spoločne
schválených noriem odbornej prípravy.
2.           Zúčastnené krajiny
zabezpečia, aby ich úradníci absolvovali úvodnú a ďalšiu odbornú
prípravu potrebnú na získanie spoločných odborných zručností
a znalostí v súlade s programami odbornej prípravy.
3.           Zúčastnené krajiny poskytnú
úradníkom potrebnú jazykovú prípravu, aby získali dostatočná úroveň
jazykových znalostí pre účasť na programe.
Kapitola III
Finančný rámec
Článok 11
Finančný rámec
1.           Finančné krytie na
vykonávanie programu sa stanovuje na 234 370 000 EUR (v bežných
cenách).
2.           Finančný prídel na
program môže taktiež pokrývať výdavky vzťahujúce sa na prípravné,
monitorovacie, kontrolné, audítorské a hodnotiace činnosti potrebné
na riadenie programu a dosiahnutie jeho cieľov; najmä štúdie,
stretnutia odborníkov, informačné a komunikačné akcie vrátane
inštitucionálnej komunikácie týkajúcej sa politických priorít Európskej únie,
ak sa vzťahujú na všeobecné ciele tohto nariadenia, výdavky spojené so
sieťami IT zameranými na spracovávanie a výmenu informácií, spolu so
všetkými ďalšími výdavkami na technickú a administratívnu pomoc,
ktoré vznikli Komisii pri riadení programu.
Článok 12
Druhy zásahov
1.           Komisia vykonáva tento
program v súlade s nariadením o rozpočtových pravidlách.
2.           Finančná podpora Únie na
činnosti ustanovené v článku 7 má formu: 
(1)         
grantov;
(2)         
verejných zákaziek;
(3)         
náhrady nákladov, ktoré vznikli externým odborníkom
uvedeným v článku 4. 
3.           Miera spolufinancovania
v prípade grantov je až do výšky 100 % oprávnených nákladov, pričom
sem patria cestovné náklady, náklady na ubytovanie, náklady spojené
s organizáciou podujatí a denné diéty. Táto miera sa uplatňuje
na všetky oprávnené akcie s výnimkou odborných tímov. Pre túto kategóriu
oprávnených akcií sa príslušná miera spolufinancovania určí v ročných
pracovných programoch, keď si tieto akcie budú vyžadovať udelenie
grantov. 
Článok 13
Ochrana finančných záujmov Únie 
1.           Komisia prijme primerané
opatrenia, aby zabezpečila, že pri vykonávaní akcií financovaných v rámci
tohto nariadenia sa ochránia finančné záujmy Únie, a to uplatňovaním
preventívnych opatrení proti podvodom, korupcii a akýmkoľvek
ďalším nelegálnym činnostiam, prostredníctvom účinných kontrol
a v prípade zistenia nezrovnalostí vymáhaním neoprávnene vyplatených
súm a prípadne aj účinnými, primeranými a odrádzajúcimi
administratívnymi a finančnými pokutami. 
2.           Komisia alebo jej zástupcovia
a Dvor audítorov majú právomoc vykonávať na základe dokumentov a na mieste
audit u všetkých príjemcov grantov, dodávateľov a subdodávateľov,
ktorým boli poskytnuté finančné prostriedky Únie na základe tohto
programu.
3.           Európsky úrad pre boj proti
podvodom (OLAF) môže vykonávať vyšetrovania vrátane kontrol
a inšpekcií na mieste v súlade s ustanoveniami a postupmi
ustanovenými v nariadení (ES) č. 1073/1999 Európskeho parlamentu a
Rady z 25. mája 1999 a v nariadení Rady (EURATOM, ES) č. 2185/96
z 11. novembra 1996 o kontrolách a inšpekciách na mieste,
vykonávaných Komisiou s cieľom ochrany finančných záujmov
Európskych spoločenstiev pred spreneverou a inými podvodmi[32], aby sa odhalil podvod,
korupcia alebo akékoľvek iné nelegálne činnosti, ktoré majú vplyv na
finančné záujmy Európskej únie v súvislosti s dohodou o grante
alebo rozhodnutím o grante alebo zmluvou týkajúcou sa financovania Úniou. 
Kapitola IV
Vykonávacie právomoci 
Článok 14
Pracovný program
Na vykonávanie programu prijme Komisia
ročné pracovné programy, v ktorých sa stanovia sledované ciele,
očakávané výsledky, spôsob vykonávania a ich celková suma. Zároveň
budú obsahovať opis akcií, ktoré sa majú financovať, údaje o sume
vyčlenenej na každý typ akcie a orientačný harmonogram vykonávania.
Pokiaľ ide o granty, pracovný program zahŕňa priority, základné
hodnotiace kritériá a maximálnu mieru spolufinancovania. Tento vykonávací akt
sa prijme v súlade s postupom preskúmania uvedeným v článku 15 ods. 2. 
Článok 15
Postup výboru
1.           Komisii pomáha výbor. Tento
výbor je výborom v zmysle nariadenia (EÚ) č. 182/2011.
2.           Ak sa odkazuje na tento
odsek, uplatňuje sa článok 5 nariadenia (EÚ) č. 182/2011.
Kapitola V
Monitorovanie a hodnotenie
Článok 16
Monitorovanie akcií programu
Komisia v spolupráci so zúčastnenými
krajinami monitoruje program a jeho akcie, aby sledovala vykonávanie
uskutočňovaných akcií.
Článok 17
Hodnotenie
1.           Komisia zabezpečí
strednodobé a záverečné hodnotenie programu, ktoré sa týkajú aspektov
uvedených v odsekoch 2 a 3. Výsledky sa použijú pri rozhodovaní
o prípadnom obnovení, úprave alebo zastavení ďalších programov. Tieto
hodnotenia vykoná nezávislý externý hodnotiteľ.
2.           Komisia vypracuje správu
o strednodobom hodnotení dosahovania cieľov akcií programu,
efektívnosti využívania zdrojov a európskej pridanej hodnote programu
najneskôr do polovice roka 2018. Táto správa sa bude ďalej zaoberať
zjednodušovaním, ďalšou opodstatnenosťou cieľov, ako aj
prispievaním programu k prioritám Únie týkajúcim sa inteligentného,
udržateľného a inkluzívneho rastu.
3.           Komisia vypracuje
záverečnú hodnotiacu správu o aspektoch uvedených v odseku 2, ako aj o
dlhodobom vplyve a udržateľnosti účinkov programu najneskôr do
konca roka 2021.
4.           Zúčastnené krajiny
poskytnú na žiadosť Komisie všetky údaje a informácie, ktoré sú
dôležité na prípravu správy o strednodobom hodnotení
a záverečnej hodnotiacej správy Komisie.
Kapitola VI 
Záverečné ustanovenia
Článok 18
Zrušenie 
Rozhodnutie č. 1482/2007/ES sa
zrušuje s účinnosťou od 1. januára 2014.
Finančné záväzky súvisiace s akciami
vykonávanými v rámci tohto rozhodnutia sa naďalej riadia týmto
rozhodnutím až do ich ukončenia.
Článok 19
Nadobudnutie účinnosti
Toto nariadenie nadobúda účinnosť
dvadsiatym dňom po jeho uverejnení v Úradnom vestníku Európskej únie.
Uplatňuje sa od 1. januára 2014.
Toto nariadenie je záväzné v celom
rozsahu a priamo uplatniteľné vo všetkých členských štátoch.
V Bruseli
za Európsky parlament                                  za
Radu
predseda                                                        predseda
PRÍLOHA 
Európske
informačné systémy a príslušné komponenty Únie
1.           Európske informačné
systémy sú tieto:
(1)         
spoločná komunikačná
sieť/spoločné systémové rozhranie (CCN/CSI – CCN2), CCN mail3, CSI
bridge, http bridge, CCN LDAP a súvisiace nástroje, webový portál CCN, CCN
monitoring;
(2)         
podporné systémy, najmä nástroj na konfiguráciu
aplikácií pre CCN, nástroj na podávanie správ o aktivite (ART2), elektronické
riadenie projektov online GR TAXUD (TEMPO), nástroj na riadenie služieb (SMT),
systém správy užívateľov (UM), systém BPM, prehľad dostupnosti a
AvDB, portál správy služieb IT, správa adresárov a prístupov užívateľov; 
(3)         
informačný a komunikačný priestor
programu (PICS);
(4)         
systémy súvisiace s DPH, predovšetkým systém
výmeny informácií o DPH (VIES) a vrátenie DPH, vrátane
počiatočnej aplikácie VIES, nástroja monitorovania VIES,
daňového štatistického systému, VIES-on-the-web, nástroja konfigurácie
VIES-on-the-web, testovacích nástrojov pre VIES a vrátenie DPH, algoritmu
pre čísla DPH, výmeny elektronických formulárov o DPH, DPH
z elektronických služieb (VAT on e-Services – VoeS); testovací nástroj
VoeS, testovací nástroj elektronických formulárov DPH;
(5)         
systémy súvisiace s vymáhaním, predovšetkým
elektronické formuláre na vymáhanie pohľadávok, elektronické formuláre pre
jednotný exekučný titul (UIPE) a pre jednotný formulár oznámenia
(UNF);
(6)         
systémy súvisiace s priamymi daňami,
predovšetkým systém zdaňovania úspor, testovací nástroj zdaňovania
úspor, elektronické formuláre pre priame dane, daňové identifikačné
číslo TIN-on-the-web, výmeny súvisiace s článkom 8 smernice 2011/16/EÚ
a súvisiace testovacie nástroje;
(7)         
ďalšie systémy súvisiace s daňami,
predovšetkým databáza daní v Európe (TEDB);
(8)         
systémy spotrebných daní, predovšetkým systém
výmeny údajov o spotrebnej dani (SEED), systém kontroly pohybu tovaru
podliehajúceho spotrebnej dani (EMCS), elektronické formuláre MVS, testovacia
aplikácia (TA);
(9)         
ďalšie centrálne systémy, predovšetkým
informačný a komunikačný systém členských štátov o daniach
(TIC), samoobslužný testovací systém (SSTS), štatistický systém súvisiaci
s daňami, centrálna aplikácia pre webové formuláre, centrálne
služby/systém riadenia informácií pre spotrebné dane (CS/MISE).
2.           Príslušné komponenty Únie
európskych informačných systémov sú tieto:
(1)         
aktíva IT, ako napríklad hardvér, softvér
a sieťové pripojenia systémov vrátane súvisiacej dátovej
infraštruktúry;
(2)         
služby IT potrebné na podporu vývoja, údržby,
zlepšovania a prevádzky systémov;
(3)         
a akékoľvek ďalšie prvky, ktoré
z dôvodu efektívnosti, bezpečnosti a racionalizácie určila
Komisia ako spoločné pre zúčastnené krajiny. 
LEGISLATÍVNY FINANČNÝ VÝKAZ
1.           RÁMEC NÁVRHU/INICIATÍVY 
              1.1.    Názov návrhu/iniciatívy 
              1.2.    Príslušné
oblasti politiky v rámci ABM/ABB
              1.3.    Druh
návrhu/iniciatívy 
              1.4.    Ciele

              1.5.    Dôvody
návrhu/iniciatívy 
              1.6.    Trvanie
a finančný vplyv 
              1.7.    Plánovaný
spôsob hospodárenia 
2.           OPATRENIA V OBLASTI RIADENIA 
              2.1.    Pravidlá
monitorovania a podávania správ 
              2.2.    Systémy
riadenia a kontroly 
              2.3.    Opatrenia
na predchádzanie podvodom a nezrovnalostiam 
3.           ODHADOVANÝ FINANČNÝ VPLYV
NÁVRHU/INICIATÍVY 
              3.1.    Príslušné
okruhy viacročného finančného rámca a rozpočtové riadky výdavkov

              3.2.    Odhadovaný
vplyv na výdavky 
              3.2.1. Zhrnutie odhadovaného vplyvu na výdavky 
              3.2.2. Odhadovaný
vplyv na operačné rozpočtové prostriedky 
              3.2.3. Odhadovaný
vplyv na administratívne rozpočtové prostriedky
              3.2.4. Súlad
s platným viacročným finančným rámcom
              3.2.5. Účasť
tretích strán na financovaní 
              3.3.    Odhadovaný vplyv na príjmy
LEGISLATÍVNY
FINANČNÝ VÝKAZ PRE NÁVRHY
1.           RÁMEC NÁVRHU/INICIATÍVY 
1.1.        Názov návrhu/iniciatívy 
Návrh
nariadenia Európskeho parlamentu a Rady, ktorým sa ustanovuje akčný
program pre dane v Európskej únii na obdobie rokov 2014 – 2020 (Fiscalis)
a ktorým sa zrušuje rozhodnutie č. 1482/2020/ES.
1.2.        Príslušné oblasti politiky v
rámci ABM/ABB[33] 
1405
Daňová politika
1.3.        Druh návrhu/iniciatívy 
¨ Návrh/iniciatíva sa týka
novej akcie 
¨ Návrh/iniciatíva sa
týka novej akcie, ktorá nadväzuje na pilotný projekt/prípravnú akciu[34] 
X Návrh/iniciatíva sa týka predĺženia
existujúcej akcie 
¨ Návrh/iniciatíva sa
týka akcie presmerovanej na novú akciu 
1.4.        Ciele
1.4.1.     Viacročné strategické
ciele Komisie, ktoré sú predmetom návrhu/iniciatívy 
Navrhovaný program
prispeje k stratégii Európa 2020 na zabezpečenie inteligentného,
udržateľného a inkluzívneho rastu[35]
(1) posilňovaním fungovania jednotného trhu, (2) poskytovaním rámca na
podporu činností zvyšujúcich produktivitu verejného sektora a (3)
presadzovaním technického pokroku a inovácií vo vnútroštátnych
a európskych daňových správach. 
Program bude
predovšetkým podporovať prioritnú iniciatívu Digitálna agenda pre
Európu[36],
prioritnú iniciatívu Inovácia v Únii[37]
a prioritnú iniciatívu Priemyselná politika vo veku globalizácie[38]. Bude podporovať
vnútroštátne daňové správy v tom, aby sa stali plnohodnotnými
elektronickými daňovými správami a taktiež prispievali
k zníženiu administratívnej záťaže pre daňovníkov tak, že
zabezpečí inteligentnejšie vykonávanie daňových právnych predpisov
Únie.
Program bude taktiež
podporovať Akt o jednotnom trhu[39], predovšetkým niektoré
kľúčové oblasti daňovej politiky zdôraznené v tomto právnom
akte, ako aj tie, ktoré sa týkajú zníženia záťaže pre daňovníkov.
Pripravované politické iniciatívy, ktoré bude program podporovať a
pomáhať vykonávať, ako napríklad navrhovanú smernicu o dani z
energie, novú stratégiu pre DPH, spoločný konsolidovaný základ dane z
príjmu právnických osôb pre spoločnosti a tie, ktoré sa týkajú odstránenia
cezhraničných daňových prekážok pre občanov, budú po ich prijatí
značne prispievať k dosiahnutiu cieľov Aktu o jednotnom
trhu.
1.4.2.     Konkrétne ciele a príslušné
činnosti v rámci ABM/ABB 
Konkrétne ciele a príslušné činnosti v rámci ABM/ABB
Daňová
politika (1405) je príslušnou činnosťou v rámci ABB. Konkrétne ciele
programu budú tieto:
zlepšiť fungovanie daňových systémov,
predovšetkým prostredníctvom spolupráce medzi zúčastnenými krajinami, ich
daňovými orgánmi, ich úradníkmi a externými odborníkmi.
1.4.3.     Očakávané výsledky a
vplyv
Uveďte, aký vplyv
by mal mať návrh/iniciatíva na príjemcov/cieľové skupiny.
Navrhovaný
program má za cieľ zlepšiť spoluprácu medzi daňovými správami a
poskytovať mechanizmy a prostriedky na zlepšenie takejto spolupráce, ako
aj potrebné financovanie, aby sa tieto ciele dosiahli. Program ako aký nebude
viesť po vykonaní Komisiou k ďalšej harmonizácii vnútroštátnych
daňových systémov, ale umožní zníženie negatívnych účinkov
súvisiacich so súbežnou existenciou 27 rozdielnych daňových systémov, ako
napríklad podvody, narušovanie hospodárskej súťaže, administratívna
záťaž pre daňové správy a podniky, využívanie najvýhodnejších daní
atď. Navrhované opatrenie je preto jednoznačným podporným opatrením
vnútorného trhu, ktoré umožní zlepšenie fungovania rôznych daňových
systémov v rámci vnútorného trhu.
Vzhľadom
na to, že je zodpovednosťou členských štátov riadiť fungovanie
vnútroštátnych daňových systémov, z výziev určených
v posúdení vplyvu návrhu je jednoznačné, že je potrebná zvýšená
administratívna spolupráca medzi daňovými orgánmi – a to dokonca ešte vo
väčšej miere než v súčasnosti. Spolupráca v celej EÚ
umožňuje daňovým orgánom rozvíjať synergie, predchádzať
duplikácii a vymieňať osvedčené postupy vo všetkých
oblastiach súvisiacich s daňami, ako napríklad obchodné inžinierstvo,
IT, medzinárodná spolupráca atď. Podpora daňovej spolupráce
súčasným programom Fiscalis 2013 preukázala svoju hodnotu a táto
skúsenosť bude veľmi hodnotnou pre odpovedanie na budúce výzvy,
predovšetkým zastaraná technologická architektúra, ťažkosti pri spolupráci
na operačnej úrovni s ohľadom na konkrétne úlohy, nerovnomerné
finančné prostriedky na podporu činností daňových orgánov a
ťažkosti pri zavádzaní štrukturálnej spolupráce s hlavnými
zainteresovanými stranami daňových orgánov.
1.4.4.     Ukazovatele výsledkov a vplyvu

Uveďte
ukazovatele, pomocou ktorých je možné sledovať realizáciu
návrhu/iniciatívy.
Monitorovanie
činností programu sa uskutoční, aby sa zabezpečilo riadne
uplatňovanie pravidiel a postupov na vykonávanie programu a aby
sa overilo, či je program úspešný pri dosahovaní svojich cieľov.
Bude zavedený rámec monitorovania vrátane: intervenčnej logiky,
komplexného súboru ukazovateľov, metód merania, plánu pre zber údajov,
jasného a štruktúrovaného procesu podávania správ a monitorovania
a strednodobých a záverečných hodnotení.
Výkonnosť
programu sa bude merať použitím uceleného súboru ukazovateľov
výkonnosti, vplyvu, výsledkov a výstupov prepojených so všeobecnými a
konkrétnymi cieľmi a prioritami programu, a ktoré vytvoria prepojenie
s plánom riadenia Komisie. Podrobný zoznam ukazovateľov vplyvu, výsledkov
a výstupov je dostupný v posúdení vplyvu. GR TAXUD určilo ciele
pre niektoré výstupy programu. Pre niektoré ďalšie výstupy sa to však
v tomto momente zatiaľ nedá zrealizovať. Ciele týchto výstupov
určí GR TAXUD pred začiatkom programu Fiscalis 2020 a predloží
ich programovému výboru na odsúhlasenie v rámci postupu ročného
pracovného programu.
Všeobecný a konkrétny cieľ sa budú
merať okrem iného dostupnosťou spoločnej komunikačnej siete
pre európske informačné systémy a cieľovou hodnotou bude 97 %
dostupnosť.
1.5.        Dôvody návrhu/iniciatívy 
1.5.1.     Potreby, ktoré sa majú
uspokojiť v krátkodobom alebo dlhodobom horizonte
Tento
návrh prispieva k stratégii Európa 2020 a k vykonávaniu rôznych
právnych predpisov EÚ uvedených podrobne v kapitole 1.4.1.
1.5.2.     Prínos zapojenia Európskej
únie
Je
prospešnejšie iniciovať akcie na úrovni Únie než na úrovni 27
členských štátov, ako je podrobne opísané v kapitole 3.2 dôvodovej správy.
1.5.3.     Poznatky získané z podobných
skúseností v minulosti
Z ekonomického
hľadiska je akcia na úrovni EÚ omnoho účinnejšia. Opornou štruktúrou
daňovej spolupráce je vysoko zabezpečená špecializovaná
komunikačná sieť, ktorá je v prevádzke počnúc prvými
daňovými programami spolupráce na začiatku 90-tych rokov. Prepája
vnútroštátne daňové správy do približne 5 000[40] miest spojenia. Táto
spoločná sieť IT zabezpečuje, že každá vnútroštátna
správa sa potrebuje spojiť s touto spoločnou infraštruktúrou len
jedenkrát, aby bola schopná vymieňať si akýkoľvek druh
informácií. Ak by takáto infraštruktúra nebola dostupná, daňové správy v
členských štátoch by sa museli pripojiť 26-krát do vnútroštátnych
systémov každého z ostatných členských štátov.
Ďalšími
základnými „kameňmi“ programu sú činnosti, ktoré spájajú
daňových úradníkov na účely vymeniť si najlepšie postupy,
vzájomne sa obohatiť, analyzovať problém alebo napríklad
vypracovať návrh príručky. Ak by sa členské štáty museli
učiť vzájomne jeden od druhého vyvíjaním svojich vlastných
činností mimo programového zastrešenia, všetky by vyvinuli svoj vlastný
súbor nástrojov a pracovných metód. Synergie medzi činnosťami by
sa stratili a spoločné činnosti by neboli systematicky vykonávané
na úrovni 27 členských štátov. Je omnoho efektívnejšie mať
s podporou programu Komisiu, ktorá pôsobí ako sprostredkovateľ
činností medzi zúčastnenými krajinami.
Ďalšou
dôležitou pridanou hodnotou je hodnota nehmotnej povahy. Program napomáhal
vytvoriť atmosféru spoločného záujmu, stimuloval vzájomnú dôveru
a vytváral ducha spolupráce medzi jednotlivými členskými
štátmi a členskými štátmi a Komisiou v daňovej oblasti.
1.5.4.     Zlučiteľnosť a
možná synergia s inými finančnými nástrojmi
Riadenie
programov Fiscalis 2020 a Colníctvo 2020 bude v čo najväčšej miere
zladené. Oba programy majú spoločnú sieť na zavedenie európskych
systémov IT, spoločnú platformu pre online spoluprácu (PICS) a
spoločný nástroj na podávanie správ o aktivite (ART2). Oba programy majú
taktiež spoločnú metodiku uplatňovanú na budovanie odbornej
spôsobilosti. 
Strednodobé
hodnotenie programov GR HOME o predchádzaní trestnej činnosti
a boji proti nej (ISEC) a o terorizme a iných
bezpečnostných rizikách – prevencia, pripravenosť a riadenie
následkov (CIPS)[41]
uvádza, že riadiaci model programu Colníctvo a Fiscalis 2013 „ponúka
najsľubnejšie vyhliadky na zlepšenie riadenia ISEC/CIPS, keďže
umožňuje rýchlo a flexibilne odpovedať na operačné
potreby“. 
Opornou
štruktúrou transeurópskych systémov IT je sieť CCN/CSI, taktiež ju
využíva úrad OLAF na výmenu (a archiváciu) informácií o nezrovnalostiach
a podvodoch. Na tento účel obe GR majú prospech z úspor
z rozsahu.
1.6.        Trvanie a finančný vplyv

X Návrh/iniciatíva s obmedzeným trvaním 
–     
¨  Návrh/iniciatíva je v platnosti od 1. 1. 2014 do 31. 12. 2020. 
–     
X  Finančný vplyv
v rokoch 2014 až 2023 (v rokoch 2021 až 2023 len pre platobné rozpočtové
prostriedky)
¨ Návrh/iniciatíva s neobmedzeným
trvaním
–     
Počiatočná fáza vykonávania bude
trvať od RRRR do RRRR,
–     
a potom bude vykonávanie postupovať v plnom
rozsahu.
1.7.        Plánovaný spôsob hospodárenia[42] 
X Priame centralizované hospodárenie na
úrovni Komisie 
¨ Nepriame centralizované hospodárenie s delegovaním úloh súvisiacich s plnením rozpočtu na:
¨         výkonné agentúry
¨         subjekty zriadené spoločenstvami[43]
¨         národné verejnoprávne subjekty/subjekty poverené vykonávaním
verejnej služby
¨         osoby poverené realizáciou osobitných akcií podľa hlavy V
Zmluvy o Európskej únii a určené v príslušnom základnom akte v
zmysle článku 49 nariadenia o rozpočtových pravidlách
¨ Zdieľané hospodárenie s členskými štátmi 
¨ Decentralizované hospodárenie s tretími krajinami 
¨ Spoločné hospodárenie s medzinárodnými organizáciami (uveďte)
V prípade viacerých
spôsobov hospodárenia uveďte v oddiele „Poznámky“ presnejšie vysvetlenie.
Poznámky: 
/
2.           OPATRENIA V OBLASTI RIADENIA 
2.1.        Opatrenia týkajúce sa
kontroly a predkladania správ 
Uveďte
časový interval a podmienky, ktoré sa vzťahujú na tieto opatrenia.
Monitorovanie činností programu sa
uskutoční s cieľom zabezpečiť, že pravidlá
a postupy na vykonávanie programu sa uplatňujú riadne (funkcia
auditu). Návrhy činností spoločných akcií sa monitorujú na trvalej
báze prostredníctvom online databázy, nástroja na podávanie správ o aktivite
(ART2), ktorá obsahuje návrhy a ich zodpovedajúce činnosti. Ten istý
nástroj umožňuje príjemcom grantov poskytnutých v rámci programu,
menovite daňovým správam členských štátov, online oznamovať
výdavky financované z grantu s cieľom účasti na činnostiach
spoločných akcií. Každý rok musia členské štáty posielať Komisii
finančnú správu za použitia nástroja na podávanie správ o aktivite.
Na
činnosti budovania kapacít IT a kapacít odbornej prípravy, ktoré sú
financované prostredníctvom obstarávania, sa vzťahujú štandardné pravidlá
monitorovania a podávania správ. 
Program
bude hodnotený dvakrát. Výsledky strednodobého hodnotenia budú dostupné
do polovice roka 2018 a výsledky záverečného hodnotenia programu
koncom roku 2021. Členské štáty ako hlavní príjemcovia programu budú
mať dôležitú úlohu pri zbieraní údajov buď poskytovaním informácií na
úrovni jednotlivých nástrojov (hlavne prostredníctvom ART2), alebo o širšom
vplyve programu (buď účasťou na hodnoteniach vnímania programu,
alebo prostredníctvom podávania správ). 
Hodnotenia
existujúcich programov boli doteraz prevažne zamerané na hlavné zainteresované
strany programu, menovite daňové orgány a ich odborníkov, ktorí sú
cieľovou skupinou programu. Vzhľadom na dôležitosť konzultovania
vplyvov programu a miery úžitku napríklad z lepšej spolupráce medzi
daňovými správami taktiež s externými zúčastnenými stranami programu
(t. j. hospodárske subjekty), bude tento rozmer nepriamych vplyvov zahrnutý do
hodnotení programu v budúcnosti.
2.2.        Systémy riadenia a kontroly 
2.2.1.     Zistené riziká 
Potenciálne
riziká pri čerpaní grantov súvisia s:
–              
nesprávnym vykonávaním dohody o grante
podpísanej s konzorciom členských štátov a kandidátskych krajín.
Miera rizika sa považuje za nízku, keďže príjemcovia sú verejné správy
zúčastnených krajín
–              
členské štáty hlásia výdavky na činnosť,
ktorá nie je v rámci programu schválená 
–              
členské štáty hlásia rovnaké výdavky dvakrát
Potenciálne
riziká pri vykonávaní zmlúv súvisia s:
–              
nedodržiavaním pravidiel obstarávania
–              
platbou faktúry za neexistujúce dodávky
a plnenia
2.2.2.     Plánované metódy kontroly 
Hlavné prvky uplatnenej kontrolnej stratégie
sú:
1. Finančné kontroly spoločné pre všetky výdavkové oblasti:
Ex-ante overovanie záväzkov: 
Všetky
záväzky overuje v GR TAXUD vedúci zamestnanec oddelenia ľudských zdrojov
a financií. Následne je 100 % viazaných súm pokrytých ex-ante overením.
Tento postup poskytuje vysoký stupeň záruky týkajúcej sa zákonnosti
a správnosti transakcií.
Ex-ante overovanie platieb: 
Všetky
platby sú overované ex-ante podľa nariadení o rozpočtových pravidlách
a ustálených postupov. Túto hĺbkovú kontrolu vykonáva finančný
overovateľ a povoľujúci úradník.
Okrem
toho je každý týždeň náhodne vybraná aspoň jedna platba (zo všetkých
kategórií výdavkov) na ex-ante hĺbkové overenie, ktoré vykoná vedúci
zamestnanec oddelenia ľudských zdrojov a financií. Neexistuje žiaden
cieľ týkajúci sa pokrytia, keďže účel tohto overenia je
kontrolovať platby „náhodne“ s cieľom overiť, či boli
všetky platby pripravované v súlade s požiadavkami. Zostávajúce platby sa
denne spracovávajú podľa platných pravidiel.
Vyhlásenia subdelegovaných povoľujúcich úradníkov: 
Všetci
subdelegovaní povoľujúci úradníci podpisujú vyhlásenia, ktoré sa
prikladajú k výročnej správe o činnosti za príslušný rok. Tieto
vyhlásenia pokrývajú operácie v rámci programu. Subdelegovaní povoľujúci
úradníci vyhlasujú, že operácie súvisiace s plnením rozpočtu boli
vykonané v súlade so zásadami riadneho finančného hospodárenia, že
zavedené systémy riadenia a kontroly poskytli dostatočnú záruku
zákonnosti a správnosti transakcií, že riziká súvisiace s týmito
operáciami boli náležite zistené, nahlásené a že boli vykonané
zmierňujúce opatrenia.
2. Dodatočné kontroly v prípade verejných zákaziek: 
Uplatňovanie kontrolných postupov pre verejné zákazky definované
v nariadení o rozpočtových pravidlách. Akákoľvek
verejná zákazka sa zadá po stanovenom postupe overenia útvarmi Komisie pre
platbu, berúc do úvahy zmluvné záväzky a riadne finančné
a všeobecné hospodárenie. Opatrenia proti podvodom (kontroly, správy
atď.) sa predpokladajú vo všetkých zmluvách uzatvorených medzi Komisiou
a príjemcami. Podrobné právomoci sú skoncipované a tvoria základ
každej konkrétnej zmluvy. Proces schvaľovania sa striktne riadi metodikou
TAXUD TEMPO: dodávky a plnenia sa prehodnocujú, v prípade potreby upravujú
a na záver výslovne prijmú (alebo zamietnu). Žiadnu faktúru nemožno
uhradiť bez „listu o schválení“. 
Postup objednávania a prijímania dodávok a plnení sa vzťahuje
taktiež na správu majetku. Všetok majetok sa objednáva a následne prijíma a eviduje v inštitucionálnom IT nástroji Európskej komisie (ABAC
assets) vo svojej obstarávacej cene. Odpisy automaticky vychádzajú z
účtovných pravidiel Komisie. 
Technické overovanie pre verejné zákazky
GR
TAXUD vykonáva kontroly dodávok a plnenia a vykonáva dohľad nad prevádzkovými
činnosťami a službami, ktoré dodávatelia vykonávajú/poskytujú.
Taktiež uskutočňuje audit kvality a bezpečnostný audit
dodávateľov na pravidelnej báze. Auditmi kvality sa overuje dodržiavanie
skutočných procesov dodávateľov v porovnaní s pravidlami
a postupmi určenými v ich plánoch kvality. Bezpečnostné
audity sa zameriavajú na špecifické procesy, postupy a nastavenie. 
Ex-post administratívna kontrola na prevádzkovej a finančnej
úrovni
Po
skončení každej zákazky celú dokumentáciu overia prevádzkové a
finančné oddelenia pred jej formálnym uzavretím.
3. Dodatočné kontroly v prípade grantov
Dohoda
o grante, ktorú podpisujú príjemcovia programu (daňové správy
v členských štátoch a kandidátskych krajinách), definuje
podmienky, ktoré sa uplatňujú na financovanie činností v rámci
grantu, vrátane kapitoly o metódach kontroly. Všetky zúčastnené
správne orgány sa zaviazali dodržiavať finančné
a administratívne pravidlá Komisie o výdavkoch.
Činnosti,
v rámci ktorých príjemcovia grantu môžu financovať účasť
z grantov, sú uvedené v online databáze (ART2 – nástroj na podávanie
správ o aktivite). Členské štáty nahlasujú svoje výdavky do rovnakej
databázy, ktorá má niekoľko zavedených kontrol na znižovanie chýb.
Členské štáty môžu napríklad nahlasovať len výdavky na činnosti,
na ktoré boli pozvané, a môžu tak učiniť iba jedenkrát.
Okrem
kontrol, ktoré sú zavedené v systéme podávania správ, vykonáva GR TAXUD
kontroly dokladov a kontroly na mieste na základe vzorky. Tieto kontroly
sa vykonávajú ex-post a na základe vzorky založenej na rizikách.
Táto
kontrolná stratégia umožňuje udržiavať administratívnu záťaž pre
príjemcov grantu na čo najnižšej úrovni a úmerne k pridelenému
rozpočtu a vnímaným rizikám. 
Účinok
opatrení týkajúcich sa zjednodušenia, ako napr. nahradenie skutočných
nákladov jednorazovými platbami, bude z hľadiska rozpočtových
prínosov pravdepodobne zanedbateľný. Jeho hlavným prínosom bude zvýšenie
efektivity a zníženie administratívnej záťaže v členských štátoch aj
v Komisii.
4. Náklady na kontroly a ich prínos
Zavedené
kontroly poskytujú GR TAXUD dostatočnú záruku kvality a správnosti
výdavkov a znižujú riziko nedodržovania predpisov. Rozsah posúdenia
dosahuje úroveň 3[44]
pre spoločné akcie a úroveň 4[45]
pre verejné zákazky. Prínosom uvedených opatrení kontrolnej stratégie je
zníženie potenciálneho rizika pod 2 % celkového rozpočtu a má dosah na
všetkých príjemcov. Akékoľvek dodatočné opatrenia na ďalšie
zníženie rizík by viedlo k neprimerane vysokým nákladom, a preto sa
s nimi nepočíta. GR TAXUD predpokladá, že neexistujú žiadne rozdiely
medzi týmto a súčasným programom z hľadiska kontroly
a bude uplatňovať rovnakú stratégiu kontroly v rámci programu 2020.
Náklady vyplývajúce z vykonávania vyššie uvedenej kontrolnej stratégie sú
obmedzené do výšky 2,60 %[46]
celkového rozpočtu a očakáva sa, že toto percento zostane
rovnaké. 
Kontrolná stratégia programu sa považuje za efektívnu na zníženie
rizika nedodržovania predpisov pod úroveň 2 % a pomerne
k vyplývajúcim rizikám. 
2.3.        Opatrenia na predchádzanie
podvodom a nezrovnalostiam 
Uveďte existujúce
a plánované preventívne a ochranné opatrenia.
Okrem
uplatňovania všetkých regulačných kontrolných mechanizmov navrhne GR
stratégiu pre boj proti podvodom v súlade s novou stratégiou Komisie pre boj
proti podvodom (CAFS) prijatou 24. júna 2011 s cieľom
zabezpečiť okrem iného, aby jej interné kontroly proti podvodom boli
plne v súlade s CAFS a aby sa jej prístup k riadeniu rizík
podvodu zameriaval na identifikovanie oblastí rizika podvodov a primerané
odozvy. Ak to bude potrebné, vytvoria sa sieťové skupiny a vhodné
nástroje informačných technológií zamerané na analýzu prípadov podvodov
súvisiacich s programom Fiscalis 2020.
3.           ODHADOVANÝ FINANČNÝ VPLYV
NÁVRHU/INICIATÍVY 
3.1.        Príslušné okruhy
viacročného finančného rámca a rozpočtové riadky výdavkov 
·      Existujúce rozpočtové riadky 
V poradí, v akom za
sebou nasledujú okruhy viacročného finančného rámca a rozpočtové
riadky.
 Okruh viacročného finančného rámca || Rozpočtový riadok || Druh výdavkov || Príspevky 
 Číslo [Opis…...….] || DRP/NRP ([47]) || krajín EZVO[48] || kandidátskych krajín[49] || tretích krajín || v zmysle článku 18 ods. 1 písm. aa) nariadenia o rozpočtových pravidlách 
   ||   ||   ||   ||   ||   ||   
·      Požadované nové rozpočtové riadky 
V poradí, v akom za sebou nasledujú okruhy
viacročného finančného rámca a rozpočtové riadky.
 Okruh viacročného finančného rámca || Rozpočtový riadok || Druh výdavkov || Príspevky 
 Číslo [Okruh ….......................................................] || DRP/NRP || krajín EZVO || kandidátskych krajín || tretích krajín || v zmysle článku 18 ods. 1 písm. aa) nariadenia o rozpočtových pravidlách 
   ||   ||   ||   ||   ||   ||   
 1 || 14.04.04 – Fiscalis 2020 || DRP || NIE || ÁNO || NIE || NIE 
 1 || 14.01.04.05 Fiscalis 2020 – Výdavky na administratívne riadenie || Nedif. || NIE || NIE || NIE || NIE 
3.2.        Odhadovaný vplyv na výdavky[50]
3.2.1.     Zhrnutie odhadovaného vplyvu na
výdavky 
Náklady súvisiace s prípadným zavedením
nového európskeho systému IT, ak to bude potrebné, pri vykonávaní návrhu
o dani z finančných transakcií (FTT) nie sú zahrnuté do rozpočtu
programu Fiscalis 2020 vzhľadom na počiatočné štádium procesu
navrhovania FTT.
v mil. EUR (zaokrúhlené na 3 desatinné miesta)
 Okruh viacročného finančného rámca: || 1 || Inteligentný a inkluzívny rast 
 GR: TAXUD ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Rok 2021-2023 || SPOLU 
  Operačné rozpočtové prostriedky ||   ||   
 14.04.04 – Fiscalis 2020 || Záväzky || (1a) || 33,310 || 33,310 || 33,310 || 33,410 || 33,410 || 33,410 || 33,510 ||   || 233,670 
 Platby || (2a) || 9,327 || 24,316 || 27,647 || 30,007 || 30,052 || 30,062 || 30,097 || 52,162 || 233,670 
 Administratívne rozpočtové prostriedky financované  z krytia pre konkrétne programy[51] ||   ||   
 14.010405 ||   || (3) || 0,100 || 0,100 || 0,100 || 0,100 || 0,100 || 0,100 || 0,100 ||   || 0,700 
 Rozpočtové prostriedky pre GR TAXUD || Záväzky || =1+1(a)+3 || 33,410 || 33,410 || 33,410 || 33,510 || 33,510 || 33,510 || 33.610 ||   || 234,370 
 Platby || =2+2(a)+3 || 9,427 || 24,416 || 27,747 || 30,107 || 30,152 || 30,162 || 30,197 || 52,162 || 234,370 
  Operačné rozpočtové prostriedky SPOLU || Záväzky || (4) || 33,310 || 33,310 || 33,310 || 33,410 || 33,410 || 33,410 || 33,510 ||   || 233,670 
 Platby || (5) || 9,327 || 24,316 || 27,647 || 30,007 || 30,052 || 30,062 || 30,097 || 52,162 || 233,670 
  Administratívne rozpočtové prostriedky financované z krytia pre konkrétne programy SPOLU || (6) || 0,100 || 0,100 || 0,100 || 0,100 || 0,100 || 0,100 || 0,100 ||   || 0,700 
 Rozpočtové prostriedky OKRUHU 1 viacročného finančného rámca SPOLU || Záväzky || =4+ 6 || 33,410 || 33,410 || 33,410 || 33,510 || 33,510 || 33,510 || 33,610 ||   || 234,370 
 Platby || =5+ 6 || 9,427 || 24,416 || 27,747 || 30,107 || 30,152 || 30,162 || 30,197 || 52,162 || 234,370 
 Okruh viacročného finančného rámca: || 5 || „Administratívne výdavky“ 
v mil. EUR (zaokrúhlené na 3 desatinné miesta)
   ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU 
 GR: TAXUD || 
  Ľudské zdroje || 4,973 || 4,973 || 4,973 || 4,973 || 4,973 || 4,973 || 4,973 || 34,811 
  Ostatné administratívne výdavky || 0,220 || 0,220 || 0,220 || 0,220 || 0,220 || 0,220 || 0,220 || 1,540 
 GR TAXUD SPOLU ||   || 5,193 || 5,193 || 5,193 || 5,193 || 5,193 || 5,193 || 5,193 || 36,351 
 Rozpočtové prostriedky OKRUHU 5 viacročného finančného rámca SPOLU || (Záväzky spolu = Platby spolu) || 5,193 || 5,193 || 5,193 || 5,193 || 5,193 || 5,193 || 5,193 || 36,351 
   ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Rok 2021-2023 || SPOLU 
 Rozpočtové prostriedky OKRUHOV 1 až 5 viacročného finančného rámca SPOLU || Záväzky || 38,603 || 38,603 || 38,603 || 38,703 || 38,703 || 38,703 || 38,803 ||   || 270,721 
 Platby || 14,620 || 29,609 || 32,940 || 35,300 || 35,345 || 35,355 || 35,390 || 52,162 || 270,721 
Odhadovaný
vplyv na operačné rozpočtové prostriedky 
–     
Návrh si vyžaduje použitie operačných
rozpočtových prostriedkov, ako je uvedené v nasledujúcej
tabuľke:
viazané rozpočtové prostriedky v mil. EUR
(zaokrúhlené na 3 desatinné miesta)
 Uveďte ciele a výstupy   ò ||   ||   || 2014 || 2015 || 2016 || 2017 ||  2018 || 2019 || 2020 || SPOLU 
 VÝSTUPY 
 Druh[52] || Priemerné náklady výstupu || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov spolu || Náklady spolu 
 Konkrétny cieľ: zlepšiť fungovanie daňových systémov, predovšetkým prostredníctvom spolupráce medzi zúčastnenými krajinami, ich daňovými správami, ich úradníkmi a externými odborníkmi. 
 Budovanie kapacít IT || Počet zmlúv v rámci IT ||   || Približne 20 || 23,450 ||   || 23,450 ||   || 23,450 ||   || 23,450 ||   || 23,450 ||   || 23,450 ||   || 23,450 ||   || 164,150 
 Spoločné akcie || Počet organizovaných podujatí ||   || Približne 260 || 8,550 ||   || 8,550 ||   || 8,550 ||   || 8,550 ||   || 8,550 ||   || 8,550 ||   || 8,550 ||   || 59,850 
 Budovanie odbornej spôsobilosti || Počet odborných príprav ||   || bude doplnené || 1,310 ||   || 1,310 ||   || 1,310 ||   || 1,410 ||   || 1,410 ||   || 1,410 ||   || 1,510 ||   || 9,670 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 NÁKLADY SPOLU ||   ||   ||   || 33,310 ||   || 33,310 ||   || 33,310 ||   || 33,410 ||   || 33,410 ||   || 33,410 ||   || 33,510 ||   || 233,670 
3.2.2.     Odhadovaný vplyv na
administratívne rozpočtové prostriedky
3.2.2.1.  Zhrnutie 
–     
Návrh si vyžaduje použitie administratívnych
rozpočtových prostriedkov, ako je uvedené v tejto tabuľke:
v mil. EUR
(zaokrúhlené na 3 desatinné miesta)
   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU 
 OKRUH 5 viacročného finančného rámca ||   ||   ||   ||   ||   ||   ||   ||   
 Ľudské zdroje || 4,973 || 4,973 || 4,973 || 4,973 || 4,973 || 4,973 || 4,973 || 34,811 
 Ostatné administratívne výdavky || 0,220 || 0,220 || 0,220 || 0,220 || 0,220 || 0,220 || 0,220 || 1,540 
  OKRUH 5 viacročného finančného rámca medzisúčet || 5,193 || 5,193 || 5,193 || 5,193 || 5,193 || 5,193 || 5,193 || 36,351 
 Mimo OKRUHU 5[53] viacročného finančného rámca ||   ||   ||   ||   ||   ||   ||   ||   
 Ľudské zdroje || p.m. || p.m. || p.m. || p.m. || p.m. || p.m. || p.m. || p.m. 
 Ostatné administratívne výdavky || p.m. || p.m. || p.m. || p.m. || p.m. || p.m. || p.m. || p.m. 
 Mimo OKRUHU 5 viacročného finančného rámca medzisúčet || p.m. || p.m. || p.m. || p.m. || p.m. || p.m. || p.m. || p.m. 
 SPOLU || 5,193 || 5,193 || 5,193 || 5,193 || 5,193 || 5,193 || 5,193 || 36,351 
3.2.2.2.   Odhadované potreby
ľudských zdrojov 
–     
Návrh si vyžaduje použitie ľudských zdrojov,
ako je uvedené v tejto tabuľke:
odhady sa zaokrúhľujú na celé čísla
(alebo najviac na jedno desatinné miesto)
   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 
  Plán pracovných miest (úradníci a dočasní zamestnanci) 
 14 01 01 01 (ústredie a zastúpenia Komisie) || 32 || 32 || 32 || 32 || 32 || 32 || 32 
 14 01 01 02 (delegácie) || p.m. || p.m. || p.m. || p.m. || p.m. || p.m. || p.m. 
 14 01 05 01 (nepriamy výskum) || p.m. || p.m. || p.m. || p.m. || p.m. || p.m. || p.m. 
 10 01 05 01 (priamy výskum) || p.m. || p.m. || p.m. || p.m. || p.m. || p.m. || p.m. 
  Externí zamestnanci (ekvivalent plného pracovného času)[54] 
 14 01 02 01 (ZZ, PADZ, VNE, z celkového finančného krytia) || 9 || 9 || 9 || 9 || 9 || 9 || 9 
 14 01 02 02 (ZZ, PADZ, PED, MZ a VNE v delegáciách) || p.m. || p.m. || p.m. || p.m. || p.m. || p.m. || p.m. 
 14 01 04 05 [55] || - ústredie[56] || p.m. || p.m. || p.m. || p.m. || p.m. || p.m. || p.m. 
 - delegácie || p.m. || p.m. || p.m. || p.m. || p.m. || p.m. || p.m. 
 14 01 05 02 (ZZ, PADZ, VNE – nepriamy výskum) || p.m. || p.m. || p.m. || p.m. || p.m. || p.m. || p.m. 
 10 01 05 02 (ZZ, PADZ, VNE – priamy výskum) || p.m. || p.m. || p.m. || p.m. || p.m. || p.m. || p.m. 
 Iné rozpočtové riadky (uveďte) || p.m. || p.m. || p.m. || p.m. || p.m. || p.m. || p.m. 
 SPOLU || 41 || 41 || 41 || 41 || 41 || 41 || 41 
14 predstavuje príslušnú oblasť
politiky alebo rozpočtovú hlavu.
Potreby ľudských
zdrojov budú pokryté úradníkmi GR, ktorí už boli pridelení na riadenie akcie
a/alebo boli interne prerozdelení v rámci GR, a v prípade potreby budú
doplnené zdrojmi, ktoré sa môžu prideliť riadiacemu GR v rámci
ročného postupu prideľovania zdrojov v závislosti od
rozpočtových obmedzení.
Opis úloh, ktoré sa
majú vykonať:
 Úradníci a dočasní zamestnanci || Činnosti riadenia programu, v užšom zmysle slova[57], činnosti vykonávania programu, ako napríklad štúdie, vývoj, údržba a prevádzka európskych systémov IT   
 Externí zamestnanci || Pomoc pri činnostiach vykonávania programu, ako napríklad štúdie, vývoj, údržba a prevádzka európskych systémov IT 
3.2.3.     Súlad s platným
viacročným finančným rámcom 
–     
Návrh je v súlade s viacročným finančným
rámcom do roku 2020.
3.2.4.     Účasť tretích strán
na financovaní 
–     
Návrh nezahŕňa spolufinancovanie tretími
stranami. 
3.2.5.     Odhadovaný vplyv na príjmy
–     
Na príjmy má návrh potenciálne obmedzený
finančný vplyv: v prípade uloženia pokút (uvedené v článku 13) budú
zaúčtované do všeobecných príjmov rozpočtu EÚ.
[1]               KOM(2011) 500 v konečnom znení z 29. júna 2011,
Rozpočet stratégie Európa 2020.
[2]               KOM(2010) 2020 v konečnom znení z 3.
marca 2010: Stratégia na zabezpečenie inteligentného, udržateľného
a inkluzívneho rastu.
[3]               Strednodobé
hodnotenie programu Fiscalis 2013: http://ec.europa.eu/taxation_customs/resources/documents/common/publications/studies/fiscalis2013_mid_term_report_en.pdf

[4]               DELOITTE,
Podniková architektúra v budúcnosti pre colnú úniu a model spolupráce
v daňovej oblasti v Európe. 
[5]               Zápisnica
z 9. zasadnutia Výboru pre Fiscalis dňa 3. mája 2011.
[6]               Miesta spojenia na colné a daňové účely
dohromady.
[7]               COM(2012) 388 final.
[8]               Predtým pod názvom transeurópske systémy IT
[9]               Ú. v. EÚ L 55, 28.2.2011, s. 13.
[10]             Partnerstvo pre hodnotenie, Strednodobé hodnotenie
programu Colníctvo 2013, str. 72 až 80
RAMBOLL, Strednodobé hodnotenie programu Fiscalis 2013, odseky 268 až 305.
[11]             KOM (2011) 398 v konečnom znení z 29. júna 2011.
[12]             KOM (2011) 706 v konečnom znení z 9. novembra 2011.
[13]             KOM(2010) 245 v konečnom znení/2, Digitálna
agenda pre Európu.
[14]             KOM(2010) 546 zo 6. októbra 2010, Hlavná iniciatíva
stratégie Európa 2020 Únia inovácií.
[15]             KOM(2010) 682 z 23. novembra 2010, Program pre nové
zručnosti a nové pracovné miesta.
[16]             KOM(2010) 614, Hlavná iniciatíva stratégie Európa 2020
Integrovaná priemyselná politika.
[17]             KOM(2011) 0206 v konečnom znení.
[18]             Ú. v. EÚ C , , s. .
[19]             Odkaz na záverečné/priebežné hodnotenie (hodnotenia).
[20]             KOM(2010) 2020.
[21]             Ú. v. EÚ L 84, 31.3.2010, s. 1.
[22]             KOM(2004) 373.
[23]             Doplniť.
[24]             KOM(2010) 700.
[25]             Ú. v. EÚ L 55-13, 28.2.2011
[26]             Ú. v. EÚ L 330, 15.12.2007, s. 1
[27]             Ú. v. EÚ L 347, 11.12.2006, s. 1
[28]             Ú. v. ES L 316, 31.10.1992, s. 21
[29]             Ú. v. EÚ L 176, 5.7.2011, s. 24
[30]             Ú. v. EÚ L 283, 31.10.2003, s. 51
[31]             Ú. v. EÚ L 84, 31.3.2010, s. 1.
[32]             Ú. v. ES L 292, 15.11.1996, s. 2.
[33]             ABM: riadenie podľa činností – ABB: zostavovanie
rozpočtu podľa činností.
[34]             Podľa článku 49 ods. 6 písm. a) alebo b)
nariadenia o rozpočtových pravidlách.
[35]             KOM(2010) 2020 v konečnom znení z 3. marca 2010:
Stratégia na zabezpečenie inteligentného, udržateľného
a inkluzívneho rastu.
[36]             KOM(2010) 245 v konečnom znení/2, Digitálna
agenda pre Európu.
[37]             KOM(2010) 546 zo 6. októbra 2010, Hlavná iniciatíva
stratégie Európa 2020 Únia inovácií.
[38]             KOM(2010) 614, Hlavná iniciatíva stratégie Európa 2020
Integrovaná priemyselná politika.
[39]             KOM(2011) 0206 v konečnom znení.
[40]             Miesta spojenia na colné a daňové účely
dohromady.
[41]             KOM(2005) 124 zo 6. apríla 2005 má rozpočet 745
miliónov EUR vo finančnom rámci na obdobie rokov 2007 – 2013.
[42]             Vysvetlenie spôsobov hospodárenia a odkazy na nariadenie o
rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html
[43]             Podľa článku 185 nariadenia o rozpočtových
pravidlách.
[44]             Rozsah kontrol – úroveň 3: kontrola týkajúca sa plne
nezávislých potvrdzujúcich informácií
[45]             Rozsah kontrol – úroveň 4: kontrola vo vzťahu k
prístupu k základnej dokumentácii a vrátane prístupu k základnej
dokumentácii, ktorá je dostupná v štádiu príslušného procesu.
[46]             Náklady zahŕňajú počet FTE
uskutočňujúcich kontroly vynásobený priemernými personálnymi
nákladmi; výdavky viazané na externé audity, výdavky viazané na údržbu systému
ART.
[47]             DRP = diferencované rozpočtové prostriedky / NRP =
nediferencované rozpočtové prostriedky
[48]             EZVO: Európske združenie voľného obchodu. 
[49]             Kandidátske krajiny a prípadne potenciálne
kandidátske krajiny zo západného Balkánu.
[50]             Výdavky sú vyjadrené v bežných cenách.
[51]             Technická a/alebo administratívna pomoc a výdavky
určené na financovanie realizácie programov a/alebo akcií Európskej únie
(pôvodné rozpočtové riadky „BA“), nepriamy výskum, priamy výskum.
[52]             Výstupy znamenajú dodané produkty a služby (napr.:
počet financovaných výmen študentov, vybudované cesty v km atď.).
[53]             Technická a/alebo administratívna pomoc a výdavky
určené na financovanie realizácie programov a/alebo akcií Európskej únie
(pôvodné rozpočtové riadky „BA“), nepriamy výskum, priamy výskum.
[54]             ZZ = zmluvný zamestnanec, PADZ = pracovníci agentúr
dočasného zamestnávania; PED = pomocný expert v delegácii; MZ = miestny
zamestnanec; VNE = vyslaný národný expert; 
[55]             Pod stropom pre externých zamestnancov z operačných
rozpočtových prostriedkov (pôvodné rozpočtové riadky „BA“).
[56]             Najmä pre štrukturálne fondy, Európsky
poľnohospodársky fond pre rozvoj vidieka (EPFRV) a Európsky fond pre
rybné hospodárstvo (EFRH).
[57]             Počet pracovných miest v riadiacich
činnostiach programu v užšom zmysle slova je obmedzený na 18.